Πυροβόλησε 39χρονη με καραμπίνα – STILIDA NEWS\nΔημοσιεύθηκε από stilidanewsστις 28 Δεκεμβρίου 2017 στο Στερεά Ελλάδα, Φθιώτιδα\nΤο περιστατικό συνέβη στις 20:30 στο σπίτι του 39χρονου όταν και πυροβόλησε με κυνηγετικό όπλο – το οποίο κατείχε παράνομα – κατά μιας 39χρονης Βουλγάρας ύστερα από διαπληκτισμό. Η γυναίκα μεταφέρθηκε τραυματισμένη από σκάγια σε διάφορα σημεία του σώματός της, αρχικά στο Κέντρο Υγείας Αταλάντης και ακολούθως στο Γενικό Νοσοκομείο Λαμίας, όπου και παραμένει νοσηλευόμενη, χωρίς να κινδυνεύει η ζωή της.\nΤα παραπάνω προέκυψαν στο πλαίσιο της έρευνας που διενεργήθηκε από το Αστυνομικό Τμήμα Λοκρών, σε συνεργασία με το Τμήμα Ασφαλείας Λαμίας και ενώ αρχικά ο δράστης είχε υποστηρίξει ότι πυροβόλησε κατά αγνώστων που προσπαθούσαν να μπουν στο σπίτι του για εκφοβισμό.\nΩστόσο σύμφωνα με τις πληροφορίες του LamiaReport, το θύμα δεν ήταν η πρώτη φορά που πήγαινε στο σπίτι του 39χρονου προκειμένου να του προσφέρει την συντροφιά της.\nΕπίσης ο 39χρονος είχε απασχολήσει και στο πρόσφατο παρελθόν την επικαιρότητα, όταν είχε προσπαθήσει να αυτοκτονήσει. Είχε στηρίξει την καραμπίνα στην κοιλιά του και πάτησε την σκανδάλη. Το όπλο όμως γλίστρησε και τραυματίστηκε σοβαρά στον ώμο. Γενικά πρόκειται για άνθρωπο που μένει μόνος του στο χωριό αφού δεν έχει συγγενείς ή οικογένεια και χωρίς πολλές επαφές με τους γύρω του.\nΑπό τους αστυνομικούς κατασχέθηκαν δύο κυνηγετικά όπλα, τα οποία ο 39χρονος κατείχε παράνομα, 22 φυσίγγια κυνηγετικού όπλου, δύο πυροδοτηθέντες κάλυκες από ττην αυλή του σπιτιού του και ένα κινητό τηλέφωνο.\nΤην προανάκριση διενεργεί το Αστυνομικό Τμήμα Λοκρών, ενώ ο συλληφθείς θα οδηγηθεί στον Εισαγγελέα Πρωτοδικών Λαμίας.\nΔιαβάστε περισσότερα: http://www.gkordis.com/2017/12/39.html#ixzz52YFm6qrC\nΣτυλίδα: Αβέβαιη η παραμονή του Α.Ο. Στυλίδας στη Γ΄Εθνική; Εκτός εάν… 28 views\nΑπαγχονίστηκε 20χρονος στις Πλάκες! – Με σχοινί που κρέμασε σε ξύλο κιοσκιού στον «Νηρέα» 19 views\nΑλεξάνδρα Βεντούρη Νασοπούλου – Υποψήφια Δήμαρχος Στυλίδας 14 views\nΟ μικρός Δημήτρης ΠΡΕΠΕΙ ΝΑ ΖΗΣΕΙ… 7 views\nΣτυλίδα: Κοπή Πρωτοχρονιάτικης πίτας στο Δημαρχείο Στυλίδας 6 views\nΛΑΪΚΗ ΣΥΣΠΕΙΡΩΣΗ ΣΤΥΛΙΔΑΣ: ΤΕΤΑΡΤΗ 20 ΦΕΒΡΟΥΑΡΙΟΥ ΣΥΓΚΕΝΤΡΩΣΗ ΟΜΙΛΙΑ ΤΩΝ ΚΩΣΤΑ ΜΠΑΣΔΕΚΗ & ΕΥΑΓΓΕΛΙΑΣ ΚΑΡΚΑΝΗ 6 views\nΣτυλίδα: Συνεδριάζει την Τετάρτη 20 Φεβρουαρίου στις 13:00΄μ.μ. το Δημοτικό Συμβούλιο του Δήμου Στυλίδας 3 views


ΑΠΟΦΑΣΗ Αριθ. 228/ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.) - PDF\nΑΠΟΦΑΣΗ Αριθ. 228/ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.)\nDownload "ΑΠΟΦΑΣΗ Αριθ. 228/11-12-2014 ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.)"\n1 ΑΝΑΡΤΗΤΕΑ ΣΤΟ ΔΙΑΔΙΚΤΥΟ ΑΠΟΦΑΣΗ Αριθ. 228/ ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΟΥ ΟΡΓΑΝΙΣΜΟΥ ΕΛΛΗΝΙΚΩΝ ΓΕΩΡΓΙΚΩΝ ΑΣΦΑΛΙΣΕΩΝ (ΕΛ.Γ.Α.) Έχοντας υπόψη : 1. Τις διατάξεις του ν. 1790/1988 (134Α ), όπως ισχύει σήμερα. 2. Τις διατάξεις του ν.3877/2010 (160A ) «Σύστημα προστασίας και ασφάλισης της αγροτικής δραστηριότητας», όπως ισχύει σήμερα. 3. Τις διατάξεις των άρθρων 9, 12, 13, 14, 15, 16, 17, 22, 25 και 48 του ν. 3979/2011 (138Α ) «Για την ηλεκτρονική διακυβέρνηση και λοιπές διατάξεις». 4. Τις διατάξεις του ν.3861/2010 (3861Α ) «Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο Πρόγραμμα Διαύγεια και άλλες διατάξεις», όπως ισχύουν σήμερα. 5. Τις διατάξεις του ν.2472/1997 (50Α ) «Προστασία του ατόμου από την επεξεργασία δεδομένων προσωπικού χαρακτήρα». 6. Τις διατάξεις του άρθρου 21 του Κανονισμού Κατάστασης Προσωπικού του ΕΛ.Γ.Α. (1163Β, 104Β, 2411Β, 3417Β ) 7. Τις διατάξεις των άρθρων 3, 5 και 11 του ν.2690/1999 (45Α ) «Κώδικας Διοικητικής Διαδικασίας», όπως ισχύουν σήμερα. 8. Την υπ αριθ. ΥΑΠ/Φ40.4/1/989/ (1301Β ) απόφαση του Υφυπουργού Διοικητικής Μεταρρύθμισης και Ηλεκτρονικής Διακυβέρνησης «Κύρωση Πλαισίου Παροχής Υπηρεσιών Ηλεκτρονικής Διακυβέρνησης». 9. Την υπ αριθ. ΥΑΠ/Φ.40.4/3/1031/ (1317Β ) απόφαση του Υφυπουργού Διοικητικής Μεταρρύθμισης και Ηλεκτρονικής Διακυβέρνησης «Ρυθμίσεις για το Ηλεκτρονικό Δημόσιο Έγγραφο». 10. Το υπ αριθ. 3676/ έγγραφο του Γενικού Γραμματέα του ΥπΑΑΤ. 11. Την ανάγκη για αποτελεσματικότερη, οικονομικότερη και ταχύτερη λειτουργία των υπηρεσιών του ΕΛ.Γ.Α., καθώς και μείωσης του λειτουργικού κόστους. 12. Το υπ αριθ. 224/ εισηγητικό σημείωμα της Διεύθυνσης Διοικητικού του ΕΛ.Γ.Α. 13. Την προφορική εισήγηση του Προέδρου και τις γνώμες των μελών του. ΑΠΟΦΑΣΙΣΕΙ Α. Την κατάρτιση εσωτερικού Κανονισμού για την ηλεκτρονική έκδοση και διακίνηση εγγράφων του ΕΛ.Γ.Α., αποτελούμενου από τα κάτωθι άρθρα : Άρθρο 1 Ορισμοί Για τους σκοπούς του Κανονισμού νοείται ως: 1. Συντάκτης Ηλεκτρονικού Εγγράφου: Ο δημιουργός σχεδίου ηλεκτρονικού εγγράφου χρησιμοποιώντας ηλεκτρονικές εφαρμογές γραφείου.\n2 2. Παρακολούθηση αλλαγών: Δυνατότητα που παρέχεται από τις εφαρμογές επεξεργαστών κειμένου για την επισήμανση των αλλαγών που προκαλούνται στο έγγραφο μετά την αρχική του δημιουργία. 3. Προσθήκη σχολίων: Δυνατότητα που παρέχεται από τις εφαρμογές επεξεργαστών κειμένου για την προσθήκη στο σχέδιο του εγγράφου σχολίων, όπως παρατηρήσεις, επιφυλάξεις κ.α. 4. Προσθήκη προηγμένης ηλεκτρονικής υπογραφής: Δυνατότητα που παρέχεται από τις εφαρμογές επεξεργαστών κειμένου για την προσθήκη προηγμένης ηλεκτρονικής υπογραφής, με σκοπό την ταυτοποίηση των στοιχείων του υπογράφοντος και την αποτροπή της αλλοίωσης του ηλεκτρονικού εγγράφου. 5. Αίτηση αποδεικτικού παράδοσης ανάγνωσης: Δυνατότητα που παρέχεται από τις εφαρμογές ηλεκτρονικού ταχυδρομείου αίτησης από τον παραλήπτη του μηνύματος για αποστολή επιβεβαιωτικού μηνύματος για τη λήψη και την ανάγνωση του μηνύματος. 6. Πρωτότυπο ηλεκτρονικό έγγραφο: Πρωτότυπο ηλεκτρονικό έγγραφο είναι αυτό που φέρει την προηγμένη ηλεκτρονική υπογραφή του έχοντος την αρμοδιότητα για την τελική υπογραφή του (σχέδιο). 7. Χρονοσήμανση: Αλληλουχία χαρακτήρων ή στοιχεία που δηλώνουν με ασφάλεια την ημερομηνία και ώρα που έχει λάβει χώρα μία πράξη ή ενέργεια και εκδίδεται από πάροχο υπηρεσιών χρονοσήμανσης Άρθρο 2 Πεδίο Εφαρμογής Αντικείμενο Α. Ο παρών Κανονισμός αφορά: 1. στην έκδοση και διακίνηση μη διαβαθμισμένων εγγράφων με τη χρήση Τεχνολογιών Πληροφορικής και Επικοινωνιών, εντός και εκτός των υπηρεσιών του ΕΛ.Γ.Α. και 2. στην κατάρτιση, σύνταξη, προώθηση για υπογραφή, δημιουργία ακριβούς αντιγράφου, διεκπεραίωση των εξερχόμενων και το χειρισμό εισερχόμενων εγγράφων. Β. Ο παρών Κανονισμός ισχύει με την επιφύλαξη των διατάξεων για την προστασία του ατόμου από την επεξεργασία δεδομένων προσωπικού χαρακτήρα, καθώς και των εγγράφων, στα οποία περιλαμβάνονται ευαίσθητα δεδομένα προσωπικού χαρακτήρα, όπως αυτά ορίζονται στην κείμενη νομοθεσία. Άρθρο 3 Δημιουργία σχεδίου ηλεκτρονικού εγγράφου 1. Ο συντάκτης του ηλεκτρονικού εγγράφου δημιουργεί το έγγραφο με χρήση επεξεργαστή κειμένου. Ο επεξεργαστής κειμένου ρυθμίζεται έτσι ώστε να φαίνεται το ονοματεπώνυμο του συντάκτη του εγγράφου. 2. Στο σχέδιο του εγγράφου τίθεται στην πρώτη σελίδα πλαίσιο κειμένου με τη λέξη «ΣΧΕΔΙΟ». 3. Μετά τη ολοκλήρωση της σύνταξης του σχεδίου του εγγράφου ενεργοποιείται η δυνατότητα παρακολούθησης αλλαγών της εφαρμογής του επεξεργαστή κειμένου. 4. Ο συντάκτης του εγγράφου προσθέτει τυχόν παρατηρήσεις εφόσον το κρίνει αναγκαίο.\n3 Άρθρο 4 Διακίνηση σχεδίου στην ιεραρχία και προσθήκη ηλεκτρονικών υπογραφών Η διακίνηση των εγγράφων μπορεί να πραγματοποιηθεί είτε μέσω ηλεκτρονικού ταχυδρομείου είτε μέσω συστήματος διακίνησης εγγράφων. Στον Κανονισμό αυτό περιγράφεται η διακίνηση μέσω ηλεκτρονικού ταχυδρομείου. Α) Το σχέδιο του εγγράφου προωθείται στην ιεραρχία, υπογράφεται ψηφιακά και διεκπεραιώνεται μέσω ηλεκτρονικού ταχυδρομείου με τον ακόλουθο τρόπο: 1. Ο συντάκτης προωθεί το σχέδιο του εγγράφου στον προϊστάμενό του, μέσα από τον προσωπικό λογαριασμό ηλεκτρονικού ταχυδρομείου που του έχει δοθεί από την υπηρεσία. Πριν την αποστολή του μηνύματος μπορεί να ενεργοποιηθεί η Αίτηση Αποδεικτικού Ανάγνωσης και η Αίτηση Αποδεικτικού Παράδοσης. 2. Ο προϊστάμενος του συντάκτη του ηλεκτρονικού εγγράφου, εφόσον κρίνει ότι απαιτείται, τροποποιεί το σχέδιο του εγγράφου, διατηρώντας την παρακολούθηση αλλαγών ενεργοποιημένη και προσθέτει σε αυτό σχόλια ή παρατηρήσεις. Τα σχόλια συμπληρώνονται και με το ονοματεπώνυμο του προϊσταμένου. 3. Ο προϊστάμενος του συντάκτη με τη σειρά του, προωθεί το σχέδιο του εγγράφου στον προϊστάμενό του, με μήνυμα ηλεκτρονικού ταχυδρομείου. Η διαδικασία επαναλαμβάνεται μέχρι να ολοκληρωθεί η προσθήκη σχολίων από τη διοικητική ιεραρχία και το σχέδιο αποστέλλεται πίσω στο συντάκτη. 4. Ο συντάκτης του εγγράφου παραλαμβάνει το σχέδιο του ηλεκτρονικού εγγράφου και το διαμορφώνει, ενσωματώνοντας τις αλλαγές, όπως αυτές προκύπτουν από τα σχόλια της διοικητικής ιεραρχίας. Σε περίπτωση που έχει αντίθετη γνώμη για την εντελλόμενη ενέργεια, διατυπώνει τις επιφυλάξεις του με την προσθήκη σχολίων στο σχέδιο του ηλεκτρονικού εγγράφου και έχοντας ενεργοποιημένη την παρακολούθηση των αλλαγών. 5. Το σχέδιο προσυπογράφεται από το συντάκτη με προηγμένη ηλεκτρονική υπογραφή και αποστέλλεται εκ νέου στη διοικητική ιεραρχία για προσυπογραφή (προσθήκη ψηφιακών υπογραφών) με βάση τα παραπάνω βήματα. 6. Ο τελικός υπογράφων (το όργανο που έχει την αρμοδιότητα έκδοσης του εγγράφου ή το όργανο που είναι νόμιμα εξουσιοδοτημένο), αφού υπογράψει ψηφιακά το έγγραφο, το επιστρέφει με μήνυμα ηλεκτρονικού ταχυδρομείου στο συντάκτη, ο οποίος το παραλαμβάνει και επιβεβαιώνει ότι το σχέδιο του εγγράφου έχει υπογραφεί από όλους τους αρμοδίους. Άρθρο 5 Διεκπεραίωση εγγράφου 1. Ο συντάκτης του ηλεκτρονικού εγγράφου παραλαμβάνει το έγγραφο και στη συνέχεια : 1.1. Αρχειοθετεί το ηλεκτρονικά υπογεγραμμένο έγγραφο (σχέδιο) σύμφωνα με τα οριζόμενα στο άρθρο 6 του παρόντος Δημιουργεί αντίγραφο του ηλεκτρονικά υπογεγραμμένου εγγράφου (εφεξής έγγραφο) προς επεξεργασία καταργώντας όλες τις ψηφιακές υπογραφές του εγγράφου και αφαιρεί το πλαίσιο κειμένου με τη λέξη «ΣΧΕΔΙΟ» και τυχόν σχόλια, παρατηρήσεις και επιφυλάξεις.\n4 1.3. Προωθεί με ηλεκτρονικό ταχυδρομείο το ηλεκτρονικά υπογεγραμμένο έγγραφο (σχέδιο) και το αντίγραφο του ηλεκτρονικά υπογεγραμμένου εγγράφου (έγγραφο) στο χρήστη του πρωτοκόλλου της υπηρεσίας με ειδοποίηση ότι υπάρχει νέο έγγραφο για πρωτοκόλληση. 2. Ο χρήστης πρωτοκόλλου λαμβάνει ειδοποίηση πως υπάρχει νέο έγγραφο για πρωτοκόλληση και αφού αντιπαραβάλει το σχέδιο με το έγγραφο: 2.1. Πρωτοκολλεί το έγγραφο και προσθέτει σε αυτό αριθμό πρωτοκόλλου και ημερομηνία, μετατρέπει το έγγραφο σε PDF και υπογράφει ψηφιακά το ακριβές αντίγραφο PDF. Η ψηφιακή υπογραφή του χρήστη πρωτοκόλλου θα είναι διαμορφωμένη ώστε να προσθέτει στο έγγραφο πλαίσιο κειμένου με τις λέξεις «Ακριβές Αντίγραφο», το ονοματεπώνυμό του, τα στοιχεία του Τμήματος και της Διεύθυνσής του και χρονοσήμανση Προωθεί ηλεκτρονικά στο συντάκτη το ψηφιακά υπογεγραμμένο ακριβές αντίγραφο PDF με ειδοποίηση ότι έχει υπογραφεί ψηφιακά το ακριβές αντίγραφο PDF Ο συντάκτης του εγγράφου επιμελείται τη δημοσίευση του εγγράφου στην Εφημερίδα της Κυβερνήσεως ή την ανάρτησή του στο Πρόγραμμα «Διαύγεια» ή και τα δύο, όπου αυτό απαιτείται, και τέλος το αποστέλλει στους παραλήπτες με τη χρήση του ηλεκτρονικού ταχυδρομείου. Στην περίπτωση που απαιτείται η ανάρτηση του εγγράφου στο Πρόγραμμα «Διαύγεια» ο συντάκτης δεν προωθεί προς ανάρτηση το ψηφιακά υπογραμμένο ακριβές αντίγραφο PDF, που του έχει αποστείλει ο χρήστης πρωτοκόλλου, αλλά μετατρέπει σε PDF το αντίγραφο του ηλεκτρονικά υπογεγραμμένου εγγράφου που έχει δημιουργήσει σύμφωνα με την παρ. 1.2 του παρόντος άρθρου, αφού προσθέσει τον αριθμό πρωτοκόλλου και την ημερομηνία που έχει χρησιμοποιήσει ο χρήστης πρωτοκόλλου και το προωθεί προς ανάρτηση. 3. Όταν το έγγραφο πρόκειται να διεκπεραιωθεί συμβατικά ο συντάκτης του εγγράφου : 3.1. Προωθεί το πρωτότυπο ηλεκτρονικό έγγραφο (το ηλεκτρονικά υπογεγραμμένο έγγραφο σχέδιο) στο χρήστη του πρωτοκόλλου της υπηρεσίας με ειδοποίηση πως υπάρχει νέο έγγραφο για πρωτοκόλληση συμβατικά Παραδίδει στην αρμόδια υπηρεσία Πρωτοκόλλου το έγγραφο ώστε να δημιουργηθεί ακριβές αντίγραφο σε έντυπη μορφή από τους υπαλλήλους που έχουν οριστεί να επικυρώνουν αντίγραφα εγγράφων και διεκπεραιώνεται το έγγραφο συμβατικά. Άρθρο 6 Αρχειοθέτηση Ψηφιακών Εγγράφων 1. Όλες οι οργανικές μονάδες του ΕΛ.Γ.Α. είναι υποχρεωμένες να τηρούν ηλεκτρονικό αρχείο των εγγράφων που εκδίδουν. Για το σκοπό αυτό δημιουργείται κοινόχρηστος ειδικός φάκελος αρχειοθέτησης ανά Διεύθυνση/Ανεξάρτητο Τμήμα/Ανεξάρτητο Γραφείο, που εμπεριέχει δύο υποφακέλους (υποφάκελο εισερχομένων υποφάκελο εξερχομένων). Το αρχείο ενημερώνεται από όλους τους συντάκτες ηλεκτρονικών εγγράφων. 2. Για την αρχειοθέτηση κάθε εγγράφου δημιουργείται ψηφιακός φάκελος, από τον συντάκτη, με τίτλο που εμπεριέχει τον αριθμό πρωτοκόλλου, την ημερομηνία και το θέμα του εγγράφου, με αυτή τη σειρά. Ο ψηφιακός φάκελος περιέχει:\n5 α) Το ηλεκτρονικό έγγραφο με τις ψηφιακές υπογραφές της ιεραρχίας και του τελικού διατάκτη (πρωτότυπο ηλεκτρονικό έγγραφο σχέδιο). β) Το ακριβές αντίγραφο του πρωτοκολλημένου ηλεκτρονικού εγγράφου σε μορφή ψηφιακά υπογεγραμμένου αρχείου PDF. γ) Το γνήσιο (να μπορεί να επαληθευθεί ψηφιακά) ηλεκτρονικό έγγραφο σε μορφή PDF από την ανάρτηση στο Πρόγραμμα «Διαύγεια», εφόσον υπάρχει. δ) Ηλεκτρονικό αντίγραφο του ΦΕΚ, για τις διοικητικές πράξεις που δημοσιεύονται. 3. Ο συντάκτης μετά τη συμπλήρωση του ψηφιακού φακέλου, τον αποστέλλει στον κοινόχρηστο ειδικό φάκελο αρχειοθέτησης ψηφιακών εγγράφων (υποφάκελο εξερχομένων) που τηρείται στην υπηρεσία του. 4. Ο ψηφιακός φάκελος φυλάσσεται σε δύο αντίτυπα. Το πρώτο αντίτυπο στον Η/Υ του συντάκτη και το δεύτερο στον κοινόχρηστο ειδικό φάκελο αρχειοθέτησης ψηφιακών εγγράφων (υποφάκελο εξερχομένων) που τηρείται στην υπηρεσία του. 5. Κάθε υπηρεσία πρωτοκόλλου τηρεί ηλεκτρονικό αρχείο των πρωτότυπων ηλεκτρονικών εγγράφων (των υπογεγραμμένων ψηφιακά σχεδίων) και των υπογεγραμμένων ψηφιακά ακριβών αντιγράφων PDF που έχει διεκπεραιώσει. Άρθρο 7 Χρέωση Εισερχόμενων Εγγράφων 1. Τα εισερχόμενα έγγραφα πρωτοκολλούνται από το χρήστη πρωτοκόλλου της υπηρεσίας. 2. Τα εισερχόμενα έγγραφα χρεώνονται με δύο τρόπους: α) Ο χρήστης πρωτοκόλλου χρεώνει τα εισερχόμενα ηλεκτρονικά έγγραφα στις συναρμόδιες οργανικές μονάδες/ υπαλλήλους κατά περίπτωση του ΕΛ.Γ.Α., με μήνυμα ηλεκτρονικού ταχυδρομείου. Ο παραλήπτης του εγγράφου αρχειοθετεί το ηλεκτρονικό έγγραφο στον κοινόχρηστο ειδικό φάκελο αρχειοθέτησης ψηφιακών εγγράφων (υποφάκελο εισερχομένων) που τηρείται στην υπηρεσία του με τίτλο που εμπεριέχει τον αριθμό πρωτοκόλλου, την ημερομηνία και το θέμα του εγγράφου, με αυτή τη σειρά. β) Τα έγγραφα σε έντυπη μορφή ακολουθούν τη συμβατική διαδικασία χρέωσης. Μελλοντικά, και εφόσον όλες οι δημόσιες υπηρεσίες διακινούν ηλεκτρονικά τα έγγραφά τους, τα εισερχόμενα έντυπα έγγραφα θα μετατρέπονται σε ηλεκτρονική μορφή μέσω scanner (ψηφιοποίηση) από τους αρμόδιους υπαλλήλους. Εισερχόμενα που δεν είναι δυνατή ή δεν επιτρέπεται η ψηφιοποίησή τους (π.χ. τόμοι βιβλίων, προσφορές για διαγωνισμούς) θα ακολουθούν τη συμβατική διαδικασία χρέωσης. Άρθρο 8 Έναρξη ισχύος Ο Κανονισμός αυτός ισχύει από Β. Εξουσιοδοτεί τον Πρόεδρο να υπογράψει τα πρακτικά για την απόφαση αυτή. Ο Πρόεδρος του Δ.Σ. Η Γραμματέας του Δ.Σ. Βασίλειος Έξαρχος Δέσποινα Δεμελή


Δοκιμάστε εναλλακτικές διαδρομές και πετάξτε φθηνότερα! ~ easy-airtickets.gr | Φθηνά Αεροπορικά εισιτήρια ~ Προσφορές!\nΔοκιμάστε εναλλακτικές διαδρομές και πετάξτε φθηνότερα!\nΔοκιμάστε και εναλλακτικές διαδρομές.\nΜερικές φορές είναι φτηνότερα να πετάξεις στην Νέα Υόρκη για παράδειγμα μέσω Μιλάνου ή ενός άλλου Ευρωπαϊκού προορισμού, παρά από Αθήνα ή Θεσσαλονίκη. Δηλαδή να πετάξετε για Μιλάνο πχ, και από εκεί με ξεχωριστό εισιτήριο για Νέα Υόρκη.\nΘέλω να πετάξω μεταξύ 20 Μαΐου με 2 Ιουνίου για Νέα Υόρκη. Η τιμή που έχουμε βρει από Αθήνα για Νέα Υόρκη με επιστροφή είναι 693€.\n1. Περίπτωση με Κέρδος 243€\nΠετάω από Αθήνα για Μιλάνο(Μαλπένσα) στις 20 Μαΐου με 30€ μονή διαδρομή με ryanair. Πετάω 6 η ώρα το πρωί και 8 η ώρα της ίδιας ημέρας είμαι στο μιλάνο.\nΑπό το Μιλάνο(Μαλπένσα) αναχωρώ για Νέα Υόρκη την ίδια μέρα στις 11.25 το πρωί με American Airlines με επιστροφή ξανά στο Μιλάνο στις 1 Ιουνίου 9.35 το πρωί. Το ποσό είναι 369€.\nΔιαλέξαμε επιστροφή στις 1 Ιουνίου σε αυτή την περίπτωση γιατί, δεν υπήρχε επιστροφή με την χαμηλού κόστους ryanair την ώρα που θέλαμε για 2 Ιουνίου. Δεν θα μπορούσαμε δηλαδή να προλάβουμε την πτήση της ryanair από Μιλάνο για Αθήνα στις 2 Ιουνίου. Οπότε την επόμενη ημέρα μέρα στις 2 Ιουνίου 8.20 το πρωί πετάω από Μιλάνο για Αθήνα με 51€.\nΣυνολικά έχω ξοδέψει: 30€ + 369€ + 51€ = 450€ σε αεροπορικά εισιτήρια, αντί για 693€ της πτήσης Αθήνα - Νέα Υόρκη. Έχω κέρδος 243€.\nΑυτή η περίπτωση απαιτεί διανυκτέρευση μιας βραδιάς στο Μιλάνο, αντί να περνάγατε αυτή την ημέρα στην Νέα Υόρκη. Και φυσικά κάποια παραπάνω έξοδα.\n2. Περίπτωση με Κέρδος 175€\nΠετάω από Αθήνα για Μιλάνο(Μαλπένσα) στις 20 Μαΐου με 30€ μονή διαδρομή με ryanair. Πετάω 6 η ώρα το πρωί και 8 η ώρα της ίδιας ημέρας είμαι στο μιλάνο. [ίδια διαδρομή με την 1 περίπτωση]\nΑπό το Μιλάνο(Μαλπένσα) αναχωρώ για Νέα Υόρκη την ίδια μέρα (20 Μαΐου) στις 11.25 το πρωί με American Airlines, αλλά αυτή την φορά με επιστροφή ξανά στο Μιλάνο στις 2 Ιουνίου 8.25 το πρωί. Χωρίς να χρειάζεται καμιά διανυκτέρευση εκεί. Το ποσό είναι 364€.\nΑναχωρώ την ίδια ημέρα (2 Ιουνίου) για Αθήνα στις 11.00 το πρωί με aegean στα 124€.\nΣυνολικά έχω ξοδέψει: 30€ + 364€ + 124€ = 518€ σε αεροπορικά εισιτήρια, αντί για 693€ της πτήσης Αθήνα - Νέα Υόρκη. Έχω κέρδος 175€.\n* Όλες οι ημερομηνίες και ώρες είναι πραγματικές.\n* Όλες οι τιμές ισχύουν για 5/5/14\n* Οι τιμές βρέθηκαν με αναζητήσεις μέσα από travelplan & ryanair αντίστοιχα.\n* Και σίγουρα μπορούμε να βρούμε ακόμα καλύτερες ευκαιρίες. Να πούμε ότι το άρθρο γραφόταν χθες Κυριακή 4/5/14 και τα αποτελέσματα ήταν:\nκέρδος 310€ στην 1 περίπτωση και κέρδος 200€ στην 2 περίπτωση. Οπότε καταλαβαίνετε πως αλλάζουν οι τιμές μέσα σε λίγες ώρες!\nΚλείνοντας να πούμε ότι: Όλο αυτό προϋποθέτει αρκετό ψάξιμο με τις ημερομηνίες και γενικά ακριβής μελέτη των δρομολογίων, ώστε να μην υπάρχει μεγάλη αναμονή στον ενδιάμεσο σταθμό (Μιλάνο στο παράδειγμα μας). Σε όμως πολλές περιπτώσεις μπορούμε να εξοικονομήσουμε αρκετά χρήματα.\nΜελλοντικά θα παρουσιάζονται και τέτοιες περιπτώσεις αναλυτικά. Σημαντικό είναι επίσης να πούμε ότι σε τέτοιου είδους ταξίδια πρέπει να έχουμε κλήσεις ΌΛΑ τα αεροπορικά μας εισιτήρια πριν καν πετάξουμε από Ελλάδα, ώστε να είμαστε καλυμμένοι.\nΔιαβάστε εδώ και κάποια άλλα χρήσιμα tips για το πως θα βρω φθηνότερα αεροπορικά εισιτήρια.\nΕτικέτες Εναλλακτικές διαδρομές, πτήσεις, Φθηνά αεροπορικά, travel tips


Τα Νέα της Βορείου Ηπείρου: Ισμαήλ Κανταρέ: η περιπλάνηση ενός σύγχρονου Ορφέα\nΗ Λίντα Μπ. είναι μια όμορφη δεκαοχτάχρονη Αλβανίδα, της οποίας το μεγαλύτερο όνειρο είναι να βρεθεί στα Τίρανα και να γνωρίσει το ίνδαλμά της, τον θεατρικό συγγραφέα Ρουντιάν Στέφα. Ωστόσο αυτό το τόσο απλό όνειρο είναι για κείνη ακατόρθωτο, καθώς ένας νόμος του κομμουνιστικού καθεστώτος της απαγορεύει τη μετακίνηση μέσα στην ίδια της την πατρίδα λόγω του παρελθόντος του πατέρα της.\nΤο νήμα της ζωής της θα κοπεί αιφνιδιαστικά, και το μυστήριο που καλύπτει τον χαμό της θα κληθούν να λύσουν η αινιγματική φίλη της Μιγκένα και ο Ρουντιάν, οι οποίοι θα παγιδευτούν σ’ έναν ιστό αβάσταχτης προδοσίας και ανεκπλήρωτης λαχτάρας.\nO Ισμαήλ Κανταρέ, ο επιφανέστερος σύγχρονος Αλβανός συγγραφέας, γεννήθηκε στο Αργυρόκαστρο το 1936. Σπούδασε φιλολογία στη Φιλοσοφική Σχολή του Πανεπιστημίου των Τιράνων και στο Ινστιτούτο Λογοτεχνίας Γκόρκι στη Μόσχα. Έχει γράψει ποιήματα, δοκίμια, αλλά κυρίως μυθιστορήματα, τα οποία έχουν μεταφραστεί σε περισσότερες από δεκαπέντε γλώσσες σε όλο τον κόσμο. Το 2005 τιμήθηκε με το βραβείο Man Booker International για το σύνολο του έργου του, το 2009 με το Νόμπελ των ισπανόφωνων Principe de Asturias de las Letras, ενώ την ίδια χρονιά έλαβε και το βραβείο Balkanika για το μυθιστόρημά του «Η αποκλεισμένη». Μεταξύ άλλων στα ελληνικά έχουν μεταφραστεί τα βιβλία του: «Το γεφύρι με τις τρεις κάμαρες», «Το λυκόφως των θεών της στέπας», «Το χρονικό της πέτρινης πόλης», «Ο στρατηγός της στρατιάς των νεκρών», «Το ατύχημα». Από τις εκδόσεις Μεταίχμιο κυκλοφορεί επίσης το μυθιστόρημά του «Το μοιραίο δείπνο».\nΠληροφορίες: «Η αποκλεισμένη» του Ισμαήλ Κανταρέ, μετάφραση: Νίκος Αναγνώστου, εκδ. Μεταίχμιο


Ο «μικρός» κινητήρας του Audi R8 θα είναι 2.9, V6 με δύο τούρμπο\nFriday, 16 September 2016 12:40\nΈνας νέος «βασικός» κινητήρας πρόκειται να τοποθετηθεί σύντομα στο Audi R8.Πρόκειται για τον 2.9 V6 με διπλή υπερτροφοδότηση, τον οποίο πρόσφατα είδαμε στη νέα Porsche Panamera.\nΟ ίδιος κινητήρας βέβαια θα τοποθετηθεί και στα επερχόμενα RS5 και RS4 και σύντομα και στο νέο RS Q5. Έχει προκύψει από τη συνεργασία της Audi με την Porsche, ως μέρος ενός μεγαλύτερου πλάνου για την κατασκευή μιας «ευέλικτης» οικογένειας κινητήρων, γνωστής με το όνομα εργασίας KoVoMo.\nΑυτός ο νέος τούρμπο V6 λοιπόν, με περιεχόμενη γωνία 90 μοιρών, αντικαθιστά τον ατμοσφαιρικό V8 4.2, ο οποίος αποσύρεται. Σύμφωνα με την Audi, οι λόγοι της αποστρατείας είναι αφενός το υψηλό κόστος εξέλιξης προκειμένου να πληροί τους αυστηρούς κανόνες εκπομπών ρύπων και το γεγονός ότι στην Κινεζική αγορά η φορολόγηση των αυτοκινήτων συνδέεται με τον κυβισμό.\nΣτην νέα Panamera 4S, ο συγκεκριμένος κινητήρας αποδίδει 440 PS μεταξύ 5.650 και 6.600 rpm και 56 kgm ροπής από τις 1.750 έως τις 5.500 rpm με σχετικά χαμηλή υπερπλήρωση, στα 0,4 bar. Με μικρές βελτιώσεις η ιπποδύναμη του κινητήρα μπορεί να φτάσει τους 510 PS, αν και δεν έχει ακόμα επιβεβαιωθεί ποια θα είναι η ιπποδύναμη που θα επιλέξει η Audi για την τετράδα των σπορ μοντέλων της. Εκπρόσωποι της Audi, με τους οποίους επικοινώνησε το Autocar επιβεβαίωσαν ότι ο νέος V6 θα παράγεται σε διάφορες ιπποδυνάμεις.\nLast modified onFriday, 14 October 2016 09:08\nMore in this category: « Audi RS 3 Sedan: Για "ανήσυχους" οικογενειάρχες Νέα Mercedes-AMG GLC 63 και GLC 63 Coupé »


Σημαφορα...Semaphore...: Ό,τι δεν πήραν οι Γερμανοί με τα όπλα, τα πήραν με τους ΣΥΡΙΖΑΝΕΛ....Η παράδοση της εθνικής κυριαρχίας έγινε με συγκυβέρνηση ΣΥΡΙΖΑ – ΑΝΕΛ και το υπερταμείο υπερψηφίστηκε από τον Αλέξη Τσίπρα, τον Πάνο Καμμένο και τους συνοδοιπόρους τους.\nΌ,τι δεν πήραν οι Γερμανοί με τα όπλα, τα πήραν με τους ΣΥΡΙΖΑΝΕΛ....Η παράδοση της εθνικής κυριαρχίας έγινε με συγκυβέρνηση ΣΥΡΙΖΑ – ΑΝΕΛ και το υπερταμείο υπερψηφίστηκε από τον Αλέξη Τσίπρα, τον Πάνο Καμμένο και τους συνοδοιπόρους τους.\nΌ,τι δεν πήραν οι Γερμανοί με τα όπλα, τα πήραν με τους ΣΥΡΙΖΑΝΕΛ Η παράδοση της εθνικής κυριαρχίας έγινε με συγκυβέρνηση ΣΥΡΙΖΑ – ΑΝΕΛ και το υπερταμείο υπερψηφίστηκε από τον Αλέξη Τσίπρα, τον Πάνο Καμμένο και τους συνοδοιπόρους τους. Ό,τι δεν κατάφεραν οι ξένοι επί Σαμαρά και Βενιζέλου πέρασε με την υποτιθέμενη... αριστερή κυβέρνηση. Για την ιστορία όμως η γερμανική εταιρεία συμβούλων Roland Berger είχε εμπνευστεί πριν από 5 χρόνια το πρόγραμμα Eureka όπου θα μεταφέρονταν σ' ένα ταμείο τα περιουσιακά στοιχεία του ελληνικού κράτους και θα χρησιμοποιούνταν για την απομείωση του χρέους. Το αρχικό σχέδιο προέβλεπε την εξαγορά του Ταμείου από την ΕΕ καθώς και άμεσες επενδύσεις στην Ελλάδα. Το στέλεχος της RB που ήταν και ο εμπνευστής του σχεδίου, Markus Krall, είχε δηλώσει το 2011 στους Φακέλους, στους Παπαχελά και Παπαδημητρίου: «Δεν υπάρχει πουθενά επιτυχημένο παράδειγμα, όπου μία χώρα με σταθερές ισοτιμίες, και που θέλει αυτή η χώρα να παραμείνει σε αυτές τις σταθερές ισοτιμίες , να έχει απελευθερωθεί από τα χρέη της». Με τις όποιες διαφορές το Υπερταμείο δεν διαφέρει από την λογική του σχεδίου Eureka. Αυτό τι ήταν; Ένα γερμανικό σχέδιο έξι σημείων που θα έλυνε το πρόβλημα υπερχρέωσης της Ελλάδας χωρίς να προκαλέσει τη χρεοκοπία της χώρας και το οποίο περιλαμβάνει την εξαγορά περιουσιακών στοιχείων του ελληνικού δημοσίου από μία εταιρεία με έδρα το Λουξεμβούργο. Το σχέδιο αυτό, με την ονομασία «Εύρηκα» καταρτίστηκε από συμβούλους της κυβέρνησης της Άγκελα Μέρκελ, με επικεφαλής τον Μάρτιν Βίτιγκ, τον διευθύνοντα σύμβουλο του ομίλου Roland Berger. Σε πρώτη φάση το σχέδιο προβλέπει ότι η Ελλάδα θα συγκεντρώσει όλα τα περιουσιακά στοιχεία της (τράπεζες, ακίνητα, λιμάνια, τηλεπικοινωνίες κλπ) σε έναν φορέα παρόμοιο με την Treuhandastalt η οποία δημιουργήθηκε το 1990 στη Γερμανία για να προωθήσει την ιδιωτικοποίηση περίπου 8.500 εταιρειών της πρώην Ανατολικής Γερμανίας. Η αξία αυτών των περιουσιακών στοιχείων υπολογίζεται στα 125 δισεκατομμύρια ευρώ, με βάση τις εκτιμήσεις που έχουν γίνει για ορισμένα από αυτά που περιλαμβάνονται στην «επίσημη» λίστα των προς ιδιωτικοποίηση εταιρειών. Ο συγκεκριμένος φορέας στη συνέχεια θα εξαγοραστεί από ένα ευρωπαϊκό όργανο που θα χρηματοδοτείται από τις χώρες-μέλη της ΕΕ και θα μπορούσε να έχει την έδρα του στο Λουξεμβούργο. Το όργανο αυτό θα αναλάβει να προωθήσει τις ιδιωτικοποιήσεις και να ολοκληρώσει το έργο του μέχρι το 2025. Τα 125 δισ. ευρώ που θα «απελευθερωθούν» με τον τρόπο αυτό, θα χρησιμοποιηθούν από την Ελλάδα για την εξαγορά των υποχρεώσεών της προς την Ευρωπαϊκή Κεντρική Τράπεζα και το Ευρωπαϊκό Ταμείο Χρηματοπιστωτικής Σταθερότητας. Το άμεσο αποτέλεσμα θα ήταν να μειωθεί το χρέος στο 88% του ΑΕΠ, από 145% που είναι σήμερα. Ταυτόχρονα, η έκθεση της ΕΚΤ στο ελληνικό χρέος θα πέσει στο μηδέν και τα επιτόκια του ελληνικού χρέους θα μειωθούν κατά 50%, επιτρέποντας στην Αθήνα να επιστρέψει στις αγορές. Ο ευρωπαϊκός φορέας θα επενδύσει στη συνέχεια 20 δισεκατομμύρια ευρώ για την αναδιάρθρωση των περιουσιακών στοιχείων ώστε να αυξηθεί η αξία τους κατά 50 δισ. ευρώ περίπου. Το ποσό αυτών των επενδύσεων ενδέχεται να αυξηθεί κατά 10 με 15 δισ. από τα διαρθρωτικά ταμεία τα οποία η Ελλάδα δεν μπορεί να χρησιμοποιήσει επί του παρόντος. Με αυτήν την «ένεση» χρημάτων στην οικονομία η χώρα θα επιστρέψει στην ανάπτυξη. Υπολογίζεται μάλιστα ότι η ανάπτυξη τα επόμενα τρία ή τέσσερα χρόνια θα μπορούσε να φτάσει το 5%. Παράλληλα, η Ελλάδα θα ενταχθεί σε ένα πρόγραμμα εξαγοράς του χρέους της, της τάξης του 1% του ΑΕΠ κατ' έτος, έτσι που μέχρι το 2018 το δημόσιο χρέος θα πέσει κάτω από το 60% του ΑΕΠ. Με τη λήξη της λειτουργίας του ευρωπαϊκού φορέα, το 2025, αν προκύψει κεφαλαιακό κέρδος αυτό θα επιστραφεί στην Ελλάδα. Αν υπάρξουν ζημίες, θα τις αναλάβει η Ελλάδα. Ωστόσο, οι οικονομολόγοι του Roland Berger υπολόγισαν πως ακόμη και στην απίθανη περίπτωση που δεν γίνει καμία ιδιωτικοποίηση το ελληνικό χρέος θα πέσει κάτω από το 70% του ΑΕΠ. Το σχέδιο τέλος θα αποφέρει μηδενικά οφέλη στους κερδοσκόπους, που δεν πιστεύουν στη διάσωση της Ελλάδας ή της ευρωζώνης και ποντάρουν στην κατάρρευση όχι μόνο της Ελλάδας αλλά και της Ισπανίας, της Ιρλανδίας και της Ιταλίας, καθώς τα spread θα υποχωρήσουν. Διαβάστε μερικά από όσα είχε πει στους φακέλους ο Roland Berger για να καταλάβετε λίγο πολύ και τη λειτουργία του νυν υπερταμείου, γερμανικής έμπνευσης. Αλ. Παπαχελάς: Mαζί μας έχουμε τον κ.Krall ο άνθρωπος ο οποίος στη Γερμανία είναι στέλεχος σε μια μεγάλη εταιρεία, και όπως ίσως έχετε ακούσει, κατήρτισε ένα πρόγραμμα με το όνομα Eureka. Είναι ένα πρόγραμμα το οποίο προβλέπει ότι περίπου 125 δις. (τόση θα ναι η αξία τους) περιουσιακών στοιχείων της Ελλάδος, θα τεθούν σε ένα ειδικό ταμείο, με βάση το οποίο η Ελλάδα θα μπορέσει να ξεπληρώσει το χρέος της. Μπορείτε να εξηγήσετε στον κόσμο με απλά λόγια πως θα δούλευε αυτό το σχέδιο και πως φτάνετε (γιατί είναι πραγματικά εξωφρενικό για μας αυτό το ποσό) στα 125 δις? Markus Krall — Eμπνευστής σχεδίου «ΕΥΡΗΚΑ»: Αυτό που κάνει το Eureka είναι το εξής: Παίρνει όλη την Ελληνική κρατική περιουσία μέσα σε ένα μεγάλο ταμείο και από αυτό το μεγάλο ταμείο βγάζουμε τα πράγματα τα οποία δεν θα ιδιωτικοποιηθούν π.χ Αρχαιολογικούς χώρους, πολιτιστικά αγαθά και πράγματα της ασφάλειας του κράτους. - Παπαχελάς: Αντιλαμβάνεστε ότι υπάρχει ένα σοβαρό πολιτικό ζήτημα εθνικής κυριαρχίας, που για πολλούς Έλληνες είναι πολύ σοβαρό. Και αυτό έχει δύο όψεις: Το ένα είναι ότι προφανώς ο Έλληνας πολίτης θέλει η ίδια η χώρα του να αποφασίζει πότε είναι προς το δικό του συμφέρον να πουλήσει κάτι ή να το δώσει εν πάση περιπτώσει προς αξιοποίηση και όχι να το κάνει κάποιος άλλος. Και δεύτερον, ουσιαστικά, με την πρόταση έτσι όπως την κάνετε, λέτε περίπου ότι η μισή Ελλάδα πρέπει αύριο το πρωί, με κάποιο τρόπο, να μεταβιβαστεί σε κάποια άλλη εταιρεία στο Λουξεμβούργο ή στις Βρυξέλλες ή κάπου αλλού, όπου ουσιαστικά θα έχει την ιδιοκτησία αυτών των περιουσιών. Αυτό όπως αντιλαμβάνεστε, πολλούς από μας τους Έλληνες, αν και αντιλαμβανόμαστε την κατάσταση στην οποία βρίσκεται η χώρα, μας ενοχλεί πάρα πολύ σαν ιδέα. Markus Krall: Έχω πλήρη κατανόηση γι’ αυτούς τους ενδοιασμούς. Οι ενδοιασμοί αυτοί είναι τελείως φυσικοί και θα πρέπει να τους λάβει κανείς υπόψη του. Δεν είναι εύκολο να πει κανείς ότι η Ελλάδα θα πρέπει να πουλήσει τα πάντα, διότι δεν είναι και αλήθεια αυτό. Τα περιουσιακά στοιχεία του κράτους, δεν είναι σωστό να πουληθούν κάτω από την αξία τους , να πουληθούν για μια μπουκιά ψωμί. Αυτή τη στιγμή, έχουμε τη πιθανότητα που οι αγορές περιμένουν, να γίνει μία πτώχευση της Ελλάδος και συνέπεια αυτού, να φύγει η Ελλάδα από το Ευρώ. Αυτή η πιθανότητα θα έφερνε οπωσδήποτε την απαλλοτρίωση των περιουσιών των μικρών αποταμιευτών και αυτό οδηγεί... Παπαχελάς: Πώς το εννοείτε αυτό; Markus Krall: Είναι μια απαλλοτρίωση της περιουσίας των μικρών καταναλωτών, διότι θα οδηγηθούμε σε μία υποτίμηση του νέου νομίσματος και η υποτίμηση αυτή θα πληρωθεί από εκείνους οι οποίοι έχουνε λογαριασμούς στην Ελλάδα, και αυτό σε σχέση με το status quo, είναι μια μεγάλη μείωση της περιουσία τους Ελληνικού πληθυσμού. Περιμένοντας λοιπόν αυτή τη πιθανότητα, έχουν βγάλει στο εξωτερικό τα λεφτά τους. Έχει πάρει μεγάλη έκταση η εξαγωγή χρήματος, και γι’ αυτό το λόγο είναι και μεγάλο το πρόβλημα για το οικονομικό σύστημα της Ελλάδος. Αν πετύχουμε μέσω της Eureka να καταφέρουμε πρώτον η Ελλάδα να μην πτωχεύσει και δεύτερον να μην εγκαταλείψει το ευρώ και να επιστρέψει η Ελλάδα στην οικονομική σταθερότητα και να επιστρέψουν τα χρήματα στην Ελλάδα που έχουν βγει έξω. Αυτά τα χρήματα θα πρέπει κάπου να τοποθετηθούν και θα τοποθετηθούν σε τέτοιες επενδύσεις, στις ιδιωτικοποιήσεις, και για το λόγο αυτό πιστεύω ότι υπάρχει μεγάλη πιθανότητα το μεγαλύτερο κομμάτι των ιδιωτικοποιήσεων να μην πάει σε διεθνείς επενδυτές, αλλά να πάει στο μεγαλύτερο μέρος της σε Έλληνες επενδυτές. Μπάμπης Παπαδημητρίου — Δημοσιογράφος: Αυτή τη στιγμή δεν ξέρετε ποια είναι η αξία της περιουσίας του Ελληνικού κράτους, ούτε το ίδιο το Ελληνικό κράτος δεν τη γνωρίζει. Άρα θα χρειαστεί ένα διάστημα να δουλέψουν κάποιοι, για να πούνε ποια είναι αυτή η περιουσία και πόσο αξίζει. Markus Krall : Δε θα είναι δυνατόν μέσα στους επόμενους 3 με 4 μήνες, (και έχουμε μόνο 3 με 4 μήνες το πολύ, γιατί μετά θα είναι πολύ αργά) να κάνουμε αυτή την αξιολόγηση της περιουσίας της Ελλάδος. Για το λόγο αυτό λέμε ότι είναι 75 έως 300 δις. Κάνουμε το πρόγραμμα έτσι, ώστε ανεξάρτητα από το ποιο είναι το ποσόν στην πραγματικότητα, να λειτουργεί το πρόγραμμα. Που σημαίνει ότι αν είναι λιγότερο, τότε λειτουργεί μέσω μιας στρατηγικής την οποία έχουμε και αυτή προβλέψει, και από την άλλη πλευρά υπάρχει η δυνατότητα η περιουσία αυτή να είναι πολύ μεγαλύτερη από τα αρχικώς λεχθέντα 125 δις και για το λόγο αυτό, η πρόταση μας προβλέπει ότι εάν αυτά τα χρήματα από την ιδιωτικοποίηση ξεπερνάνε τα 125 δις (είναι 150 δις, είναι 200 δις) αυτά τα παραπάνω, θα επιστραφούν πλήρως εις την Ελλάδα. Παπαχελάς: Πιστεύετε ότι υπάρχει ενδιαφέρον; Ότι τα ακίνητα και η άλλη περιουσία του Ελληνικού κράτους θα βρουν αγοραστές; Markus Krall : Yπάρχουν αγοραστές, και μάλιστα για δύο λόγους: Δεν είναι μόνο πρόγραμμα ιδιωτικοποίησης, αλλά έχει και μια δεύτερη παράμετρο. Η δεύτερη παράμετρος είναι η Ε.Ε που αγοράζει αυτή την περιουσία, θα κάνει και μια επένδυση πάνω σε αυτή τη περιουσία. Έτσι λοιπόν παίρνει 15 δις, επενδύει κάτι, και γίνεται 35 δις. Μπάμπης Παπαδημητρίου : Όλα αυτά, για να μας δώσουν αυτοί που θα πάρουν τη διαχείριση της ακίνητης περιουσίας, 125 δις. Αυτά, πότε θα τα πάρει η Ελλάδα; Markus Krall: Εάν ληφθεί αυτή η απόφαση από την Ευρώπη και από την Ελλάδα, τότε θα πάρει η Ελλάδα αμέσως τα 125 δις και θα μειώσει αντίστοιχα το χρέος της. Αυτό οδηγεί πάλι στην δυνατότητα να έχει η χώρα πρόσβαση στις διεθνείς αγορές, γιατί θα έχει μειωθεί το χρέος της κατά 40% και θα έχει μειωθεί αντίστοιχα και η επιβάρυνση από τόκους. Παπαχελάς: Ξέρετε καλά τη Γερμανική κυβέρνηση, νομίζω ότι η εταιρεία σας συμβουλεύει την κυβέρνηση Μέρκελ αν θυμάμαι καλά, εάν αυτή τη στιγμή ήταν μόνο θέμα της κ.Μέρκελ και του κ.Σοιμπλε να αποφασίσουν τι θα κάνουν με την Ελλάδα, αν αύριο το πρωί έπρεπε να αποφασίσουν, τι θα έκαναν πιστεύετε; Markus Krall: Η Γερμανική κυβέρνηση ήταν βεβαίως πελάτης μας σε πολλά θέματα, αλλά όχι για το θέμα αυτό και η Γερμανική κυβέρνηση δεν ζήτησε τη συμβουλή μας σε αυτό το θέμα. Αλέξης Παπαχελάς: Αν και ο κ.Σόιμπλε είπε ότι είναι πολύ κοντά σαν σκέψη με αυτό που έχει και αυτός στο νου του για την Ελλάδα. Markus Krall — Eμπνευστής σχεδίου «ΕΥΡΗΚΑ»: Η Γερμανική κυβέρνηση είναι σε θέση να δει ότι το Eureka έχει πλεονεκτήματα σε σχέση με ένα κούρεμα. Είναι δύσκολο να πεις στον Γερμανό φορολογούμενο ότι οι εγγυήσεις δεν είναι πια εγγυήσεις αλλά είναι ζημιές, ότι είναι χασούρες τρόπων τι να, και αυτό είναι δύσκολο να το πει και στην περίπτωση του κουρέματος θα έπρεπε να το πει αυτό το πράγμα. Συγχρόνως, γνωρίζει η κυβέρνηση ότι υπάρχει μια εναλλακτική λύση στην οποία δεν χρειάζεται να το πει αυτό και συγχρόνως η κατάσταση που διαμορφώνεται θα είναι πλεονεκτικότερη για την Ελλάδα. Και γι’ αυτό το λόγο πιστεύω ότι η Γερμανική κυβέρνηση, αν τη ρωτούσε η Ελληνική κυβέρνηση και τις έλεγε “θέλουμε το Eureka”, θα το ήλεγχε σε βάθος και δεν θα έλεγε αμέσως όχι, δε θα το απέρριπτε αμέσως, και η Γερμανική κυβέρνηση δεν το πρότεινε αφ’εαυτίς αυτή τη στιγμή και αυτό εξηγείται, κατά τη δική μου σκέψη και αξιολόγηση (δεν έχω πληροφόρηση από μέσα, είναι η γνώμη μου), με το ότι πολιτικά αυτό το πράγμα πρέπει να εξηγηθεί απέναντι στους Έλληνες πολίτες, όχι από τη Γερμανική πλευρά, αλλά η εξήγηση αυτή μπορεί να έρθει μόνο από την Ελληνική πλευρά. Μπάμπης Παπαδημητρίου: Η ιδέα του Eureka ή κάτι παρόμοιο, έχει εφαρμοστεί αλλού; Εσείς την έχετε προτείνει κάπου και γνωρίζετε τα αποτελέσματα? Markus Krall — Eμπνευστής σχεδίου «ΕΥΡΗΚΑ»: Το πρόγραμμα αυτό, με τη μορφή αυτή, όπως το προτείνουμε εδώ, με τον συνδυασμό μέτρων όπως εδώ τον προτείνουμε, δεν έχει υλοποιηθεί πουθενά αλλού. Αλλά και η κατάσταση είναι μοναδική αυτή τη στιγμή. Είναι μια χώρα η οποία έχει χρέη και σύγχρονων βρίσκεται σε ένα σύστημα σταθερών ισοτιμιών, μέσα σε μια κοινότητα. Θα ήθελα να πω, ότι την εναλλακτική λύση την οποία αυτή τη στιγμή δοκιμάζετε στη χώρα σας, επίσης δεν την έχουν δοκιμάσει πουθενά. Δεν υπάρχει πουθενά επιτυχημένο παράδειγμα, όπου μία χώρα με σταθερές ισοτιμίες, και που θέλει αυτή η χώρα να παραμείνει σε αυτές τις σταθερές ισοτιμίες , να έχει απελευθερωθεί από τα χρέη της. Αλέξης Παπαχελάς: Είχατε συναντήσεις με κάποιους έλληνες πολιτικούς αυτές τις μέρες που είσαστε εδώ; Αναρωτιέμαι αν είχατε και με την κυβέρνηση και με την αντιπολίτευση και ποια ήταν η αντίδραση σε σχέση με το πρόγραμμα, και βεβαίως να ρωτήσω και μία κλασσική ερώτηση: υποθέτω ότι θα υπάρχει μια μεγάλη αμοιβή για σας σε περίπτωση που προχωρήσει αυτό το πρόγραμμα, εφόσον το αναλάβετε. Markus Krall — Eμπνευστής σχεδίου «ΕΥΡΗΚΑ»: Ούτε περιμένουμε μια αμοιβή ούτε θέλουμε να λάβουμε μια αμοιβή. Κάναμε αυτή τη πρόταση χωρίς να μας έχει ρωτήσει κανείς. Παρ όλ αυτα, το βάλαμε στη δημόσια συζήτηση. Όταν δεν υπάρχει κάποια εντολή να κάνεις κάτι, δεν πληρώνεσαι κιόλας. Αν το πρόγραμμα αυτό υλοποιηθεί, θα έχουμε κέρδος στη φήμη μας, διότι είμαστε πεπεισμένοι ότι θα έχει επιτυχία. Θυμίστε μου ποιο ήταν το άλλο ερώτημα σας... Παπαχελάς: Κατά πόσον έχετε ένα πράσινο φως από τους πολιτικούς εδώ, τις κυβέρνησης ή της αντιπολίτευσης. Markus Krall — Eμπνευστής σχεδίου «ΕΥΡΗΚΑ»: Πράσινο φως δε θα έλεγα. Οι συζητήσεις που είχαμε μέχρι τώρα όμως, ήταν ενθαρρυντικές. Η αντίδραση των πολιτικών σε επίσημες και ανεπίσημες συζητήσεις, ήταν θετική. Ήταν κάποιοι στην αρχή κάπως δύσπιστοι κατά πόσον θα λειτουργήσει το σύστημα έτσι όπως το προτείνουμε, και υπάρχει και κάποια ανησυχία κατά πόσον το πρόγραμμα αυτό θα βρει ανταπόκριση στον κόσμο εάν το προτείνει η πολιτική. antinews\nDionyssis Antzoulatos-απο σιβυλλα


Καιρός: Από τον καύσωνα στις βροχές και τις χαλαζοπτώσεις! Έκτακτο δελτίο από την ΕΜΥ – Ειδήσεις Ηπείρου\nΚαιρός: Από τον καύσωνα στις βροχές και τις χαλαζοπτώσεις! Έκτακτο δελτίο από την ΕΜΥ\nΤην Τρίτη η Οικονομική Επιτροπή του Δήμου Ιωαννιτών\nΠρέβεζα:Προσοχή στις θάλασσες …77χρονη έχασε τη ζωή της στον Μύτικα\nΖΑΓΟΡΙ-Το Zagoriwood 2020 άναψε για τα καλά τις μηχανές του\nΚεραμέως: «Επεξεργαζόμαστε πρόταση για τη διδασκαλία των ειδικών μαθημάτων που εξετάζονται στις πανελλαδικές»\nΙωάννινα: Πανηγυρίζει ο Ιερός Ναός Αγίου Παϊσίου\nΜε 12 επίλεκτα «κουπιά» ο Ν.Ο.Ι. στον 2ο Αγώνα Αξιολόγησης\nΤοποθετήθηκαν πινακίδες στα Κέντρα Ενημέρωσης Φορέα Διαχείρισης Καλαμά-Αχέροντα\nΑλλάζει το εκλογικό σύστημα της Αυτοδιοίκησης. Πότε και πως\nΛιονέλ Μέσι: Φουντώνουν τα σενάρια αποχώρησης από τη Μπαρτσελόνα\nΠρωτοβουλίες για το ξενοδοχείο «καραντίνας» ζητά η «Ενότητα Πολιτών»\nΓΙΑΝΝΕΝΑ:Φιλοξενούμενη σε δομή του «Ο.Κ.Π.Α.Π.Α., έφερε στον κόσμο ένα υγιέστατο αγοράκι\nΆρτα: Τη Δευτέρα το Δημοτικό συμβούλιο- Τα θέματα\nΤαινίες & Πολιτισμός\nby epirus portal\nΔεν θέλει πολύ να μας τρελάνει ο καιρός! Από τον καύσωνα και τα 40αρια, στην κακοκαιρία και τη “βουτιά” της θερμοκρασίας. Η ΕΜΥ εξέδωσε έκτακτο δελτίο για την κακοκαιρία της… μιας μέρας μέρας (και ούτε).\nΧαρδαλιάς: «Λίγα λάθη αρκούν για να σημειωθεί έξαρση»\nΗ Μαρκέλλα περιέγραψε με ποιον μιλούσε η 33χρονη απαγωγέας της\nΘα μας πάρει και θα μας σηκώνει ο καιρός μεθαύριο Πέμπτη. Αλλά μόνο αύριο. Γιατί η κακοκαιρία που έρχεται μετά τον καύσωνα θα διαρκέσει λιγότερο από 24 ώρες!\nΤο μεσημέρι της Τρίτης η ΕΜΥ εξέδωσε έκτακτο δελτίο, με το οποίο προειδοποιεί πως ο καιρός χαλάει από την Πέμπτη. Και από τις θερμοκρασίες ρεκόρ, τη ζέστη και την αποπνικτική ατμόσφαιρα, υποδεχόμαστε μια… κακοκαιρία εξπρές.\nΟ καιρός θα χαλάσει την Πέμπτη (21.05.2020) από τα δυτικά και βόρεια. Έρχονται βροχές και κατά τόπους ισχυρές καταιγίδες, χαλαζοπτώσεις, ισχυροί άνεμοι και (το κυριότερο) αισθητή πτώση της θερμοκρασίας.\nΤο μεσημέρι τις Πέμπτης, η κακοκαιρία να “χτυπήσει” Μακεδονία, Ήπειρο, Θεσσαλία, Σποράδες, Στερεά και Εύβοια.\nΗ κακοκαιρία θα εξασθενήσει από το βράδυ της Πέμπτης ή σε κάποιες περιοχές το πρωί της Παρασκευής.\nΜεταβολή του καιρού προβλέπεται την Πέμπτη (21-05-2020) από τα δυτικά και βόρεια, με βροχές και καταιγίδες κατά τόπους ισχυρές, που θα συνοδεύονται από χαλαζοπτώσεις και πρόσκαιρα ισχυρούς ανέμους, καθώς και αισθητή πτώση της θερμοκρασίας.\nΤην Πέμπτη (21-05-2020) βροχές και βαθμιαία καταιγίδες θα εκδηλωθούν στη δυτική, κεντρική και βόρεια χώρα, που από τις μεσημβρινές ώρες στη Μακεδονία, την Ήπειρο, τη Θεσσαλία, τις Σποράδες, τη Στερεά και την Εύβοια θα ενταθούν και θα είναι κατά τόπους ισχυρές.\nΕξασθένηση των φαινομένων αναμένεται στην Ήπειρο και τη δυτική Στερεά από νωρίς το βράδυ, ενώ στις υπόλοιπες περιοχές, από τις πρωινές ώρες της Παρασκευής (22-05-2020).\n(Visited 1 times, 2 visits today)\nTo Portal της επικαιρότητας για τα Ιωάννινα & την Ήπειρο. 24ώρες το 24ωρο, 365 ημέρες το χρόνο δίπλα στον αναγνώστη με έγκυρες ,έγκαιρες και «καθαρές» ειδήσεις.\nΔομή «Αγίας Ελένης»- Έβγαλαν μαχαίρια σε βάρος υπαλλήλων\nCharli D'Amelio και Lil Huddy: Το πιο διάσημο ζευγάρι του Tik- Tok χώρισε και ξέρουμε όλο το story\n23 Απριλίου, 2020\nΠροσλήψεις 18 ατόμων στον Δήμο Δωδώνης\n14 Ιουνίου, 2020\nCopyright © 2019 Created by Webtarget\nΠεριήγηση στον ιστότοπο\nΑυτός ο ιστότοπος χρησιμοποιεί cookies. Συνεχίζοντας τη χρήση αυτού του ιστότοπου, δίνετε τη συγκατάθεσή σας για τη χρήση των cookies. Επισκεφθείτε την Πολιτική απορρήτου .


Νίκη για τον Λεβαδειακό με 2-1 τον ΟΦΗ – viotianet.gr\nΝίκη για τον Λεβαδειακό με 2-1 τον ΟΦΗ\nin Αθλητισμός, Λιβαδειά 10 Νοεμβρίου 2018\nO Λεβαδειακός νίκησε με 2-1, στην έδρα του, τον ΟΦΗ, στο πλαίσιο της 10ης αγωνιστικής της Super League. Η ομάδα της Λιβαδειάς προηγήθηκε με τον Στανόγεβιτς στο 25ο λεπτό, για να ισοφαρίσει η κρητική ομάδα με πέναλτι του Αραβίδη (43′), ενώ στο 45′ έγινε η φάση του αγώνα, όταν σουτ του Στανόγεβιτς προσέκρουσε στο οριζόντιο δοκάρι και «έσκασε» στη γραμμή της εστίας, με τους διαιτητές να κατακυρώνουν το γκολ και τους φιλοξενούμενους να διαμαρτύρονται έντονα.\nΣτο πρώτο ημίχρονο οι δύο ομάδες πάλεψαν για τον έλεγχο στο χώρο της μεσαίας γραμμής και την επιθετική πρωτοβουλία. Ο Λεβαδειακός μπήκε πιο δυνατά στο ματς και πολύ γρήγορα έφθασε κοντά στο γκολ. Συγκεκριμένα στο 7ο λεπτό εκτέλεση κόρνερ από τα αριστερά, εντελώς ανενόχλητος ο Παντελιάδης στο δεύτερο δοκάρι, αλλά έστειλε την μπάλα πάνω στο αριστερό πόδι του Στρέζου, που έσωσε πάνω στη γραμμή της εστίας.\nΗ πίεση του Λεβαδειακού συνεχίστηκε και καρποφόρησε στο 25′, όταν μετά από διαγώνιο σουτ από τον Σαβατογκό και ασταθή επέμβαση του Στρέζου, πήρε το «ριμπάουντ» ο Στανόγεβιτς, που πρόλαβε τον Μιχόγεβιτς, και έστειλε την μπάλα στα δίχτυα.\nΟι γηπεδούχοι με ανεβασμένη ψυχολογία συνέχισαν ν’ απειλούν και στο 34′ έφθασαν ξανά κοντά στο γκολ. Τότε ο Σαβαντογκό ανενόχλητος διένυσε το μισό γήπεδο από τα δεξιά, έκανε τη σέντρα για το κεφάλι του Στανόγεβιτς, αλλά ο Στρέζος απέκρουσε δύσκολα στην αριστερή του γωνία.\nΣτα τελευταία λεπτά του πρώτου μέρους και συγκριμένα στο 43′ ο ΟΦΗ αντέδρασε και σε μια ξαφνική αντεπίθεση κέρδισε πέναλτι, όταν ο Ζησόπουλος ανέτρεψε τον Κοροβέση. Την εκτέλεση ανέλαβε ο Αραβίδης, ο οποίος ευστόχησε και ισοφάρισε το σκορ. Στο τελευταίο λεπτό του ημιχρόνου έγινε η φάση του αγώνα. Τότε μετά από εκπληκτική εκτέλεση-φάουλ του Στανόγεβιτς, από τα πλάγια, η μπάλα προσέκρουσε στο δοκάρι και ο βοηθός διαιτητή έδειξε τη σέντρα, αλλά η μπάλα δεν είχε περάσει όλη τη γραμμή!\nΣτην επανάληψη, ο ΟΦΗ μπήκε πιο δυνατά και πίεσε την άμυνα των γηπεδούχων, ψάχνοντας το γκολ της ισοφάρισης, αλλά οι επιθετικές πρωτοβουλίες του ήταν χωρίς έμπνευση. Οσο περνούσαν τα λεπτά η ομάδα της Κρήτης πολιορκούσε την αντίπαλη άμυνα, αλλά χωρίς ουσιαστικό αποτέλεσμα, με τους γηπεδούχους να έχουν οπισθοχωρήσει για να υπερασπιστούν την εστία τους. Τελικά ο Λεβαδειακός άντεξε στην πίεση και πανηγύρισε τη δεύτερη νίκη του στο φετινό πρωτάθλημα.\nΟ διαιτητής του αγώνα, Ευάγγελος Γρατσάνης, έδειξε την κίτρινη κάρτα στους Νανγκίς, Μαρκόβσκι, Καθάριο – Κοροβέση, Νάστο, Παπάζογλου.\nΛεβαδειακός (Σανίνο): Μπάγιτς, Ναγκίς (79′ Γιακουμάκης), Μαρκόβσκι, Ζησόπουλος, Καραχάλιος, Παντελιάδης, Τσαμπούρης, Σαβαντόγκο, Μητρόπουλος (68′ Ομο), Αντιλεχού, Στανόγεβιτς (78′ Καθάριος).\nΟΦΗ (Παπαδόπουλος): Στρέζος, Νάστος, Ντίνας, Πλατέλλας, Κυριακίδης, Αραβίδης, Μιχόγιεβιτς, Κοιλιάρας (58′ Κουτσιανικούλης), Παπάζογλου, Κοροβέσης, Μπολάκης.\nPrevious: ΑΔΕΔΥ κήρυξη 24ωρης πανελλαδικής απεργίας για την Τετάρτη 14 του Νοέμβρη\nNext: Ημερίδα του ΕΣΥΝ Βοιωτίας στην Τανάγρα\nΣυνάντηση του Συλλόγου Εργαζομένων ΟΤΑ επ. Λιβαδειάς με τον Δήμαρχο Λεβαδέων και τη δημοτική αρχή


Petrosdiver.blogspot.com: Έκτακτο δελτίο επιδείνωσης του καιρού - Έρχονται καταιγίδες και χαλάζι\nΈκτακτο δελτίο επιδείνωσης του καιρού εξέδωσε η Εθνική Μετεωρολογική Υπηρεσία για σήμερα Δευτέρα 17/4/2017. Η επιδείνωση θα σημειωθεί στη Δυτική και Βόρεια Ελλάδα με κύρια χαρακτηριστικά τις ισχυρές βροχές και καταιγίδες οι οποίες δεν αποκλείεται να συνοδεύονται τοπικά από θυελλώδεις ανέμους και χαλαζοπτώσεις.\nΑρχικά η Κεντρική Μακεδονία, η Ανατολική Μακεδονία, η Θράκη και βαθμιαία τα νησιά του Βόρειου και Ανατολικού Αιγαίου. Βελτίωση θα σημειωθεί το βράδυ στην Κεντρική και Ανατολική Μακεδονία. Τις μεσημβρινές και απογευματινές ώρες πιθανόν θα επηρεαστούν η Ήπειρος, η Δυτική Στερεά και η Βορειοδυτική Πελοπόννησος.


Οι περιπτώσεις των Βιεϊρίνια, Μιτρίτσα και Σίντκλεϊ - paoki.gr\nΑπό paok24.com: Οι τραυματισμοί αποτελούν μάστιγα για τον ΠΑΟΚ, η οποία τη φετινή σεζόν ταλαιπωρεί σε μεγάλο βαθμό την ομάδα.\nΟυσιαστικά και με τη μακροχρόνια απουσία του Ολιβέιρα οι ασπρόμαυροι θα καταφέρουν να είναι πλήρης τον Φεβρουάριο. Ωστόσο προς το παρόν τουλάχιστον ο Λουτσέσκου μπορεί να νιώθει μια ανακούφιση για την πορεία των Μιτρίτσα, Βιεϊρίνια και Σίντκλεϊ.\nΟι δύο πρώτοι πηγαίνουν αρκετά καλά στην αποθεραπείας τους και την επόμενη εβδομάδα θα ενσωματωθούν και πάλι με την υπόλοιπη ομάδα. Μάλιστα όσον αφορά τον Πορτογάλο η κατάστασή του αντιμετωπίζεται με τεράστια προσοχή κι επανεξετάζεται μέρα με τη μέρα. Δεν είναι τυχαίο πως επιβαρύνθηκε παραπάνω με τη θλάση του Σίντκλεϊ, παίρνοντας παραπάνω χρόνο συμμετοχής απ΄όσο ήταν έτοιμος να πάρει. Οι ενοχλήσεις του αρχηγού του ΠΑΟΚ έχουν υποχωρήσει σημαντικά αλλά δεν έχουν εξαφανιστεί κι έτσι δεν χρειάζεται βιασύνη.\nΣχετικά με την περίπτωση του Βραζιλιάνου ακραίου μπακ, είναι έτοιμος ν’ αγωνιστεί ενώ αν εκτός συγκλονιστικού απροόπτου θα είναι κανονικά στην αποστολή για το παιχνίδι με τον Ατρόμητο. Ωστόσο οι πιθανότητες να πάρει θέση στη βασική ενδεκάδα είναι μηδενικές.


ΕΛΕΘΙΠ | νόηση :)\nΗ Ελληνική Εταιρία Θεραπευτικής Ιππασίας (ΕΛ.Ε.Θ.ΙΠ.) είναι μη κερδοσκοπικός Οργανισμός (ΜΚΟ) με σκοπό την παροχή υπηρεσιών Ιπποθεραπείας, Εκπαιδευτικής θεραπευτικής Ιππασίας καθώς και Αθλητικής Ιππασίας σε παιδιά και ενήλικες με ιδιαιτερότητες. Συνεργάζεται με τρεις ιππικούς ομίλους στην περιοχή της Αττικής (Μαρούσι, Κορωπί και Μαραθώνα). To NOESI.gr επισκέφτηκε την ΕΛΕΘΙΠ αρχικά το 2011 και ξανά το 2014 στο Μαρούσι και το 2015 στο Κορωπί.\n❸ Ιπποθεραπεία (Θεραπευτική Ιππασία): Ειδική εκπαίδευση με μέσο θεραπείας το άλογο. Το πρόγραμμα απευθύνεται σε παιδιά ηλικίας από 2 ετών και άνω καθώς και σε ενήλικες. Οι εκπαιδευτές είναι εξειδικευμένοι στο έργο τους και τα άλογα εκπαιδευμένα. Οι συνεδρίες είναι ατομικές και ομαδικές.\n❹ Αθλητισμός: Ιππικοί αγώνες για άτομα με αναπηρία. Οι αθλητές της ΕΛΕΘΙΠ συμμετέχουν σε αγώνες, που συνδιοργανώνονται με την υποστήριξη της Ελληνικής Ομοσπονδίας Ιππασίας. Κάθε χρόνο πραγματοποιούνται περίπου 9 επίσημες αγωνιστικές διοργανώσεις όπου οι αθλητές μπορούν να πάρουν μέρος, χωρίς καμία απολύτως οικονομική επιβάρυνση.\nΓνωρίζετε για τη θεραπευτική ιππασία;\nΤο άλογο μεταδίδει 110 κινήσεις ανά λεπτό στο σώμα του αναβάτη του ενώ ταυτόχρονα γίνεται συν-θεραπευτής στο έργο των ειδικών. Τα αποτελέσματα της μεθόδου αφορούν τη βελτίωση ελέγχου κεφαλής και κορμού, την ομαλοποίηση του μυϊκού τόνου, την οριοθέτηση και την αύξηση της συγκέντρωσης, τη βελτίωση του συντονισμού, την ενθάρρυνση του λόγου και της επικοινωνίας καθώς και την κοινωνικοποίηση.\nΗ συμβολή του αλόγου ως θεραπευτικό μέσο έχει στόχο την ανάπτυξη ικανοτήτων από το παιδί, οι οποίες στη συνέχεια εξελίσσονται σε δεξιότητες, διευκολύνοντας την καθημερινότητά του και βελτιώνοντας την ποιότητα ζωής του. Η θεραπευτική ιππασία μπορεί να βοηθήσει άτομα με ΔΕΠΥ, κινητική ανωριμότητα, αυτισμό, νοητική υστέρηση, εγκεφαλική παράλυση, άλλες διαταραχές της ανάπτυξης (σύνδρομα) κ.ά..\nΟ Οδηγός υπηρεσιών του NOESI.gr παρουσίασε την Ελληνική Εταιρία Θεραπευτικής Ιππασίας (ΕΛ.Ε.Θ.ΙΠ.) το 2011. Σήμερα, ωστόσο, δεν έχουμε επαρκείς πληροφορίες για τις υπηρεσίες και τα προγράμματα του Κέντρου και, για τον λόγο αυτό, έχουμε αφαιρέσει την αναλυτική παρουσίαση σε αυτή την ιστοσελίδα.\nΕάν χρειάζεστε την αναλυτική παρουσίαση που δημοσιεύτηκε αρχικά για τον Φορέα αυτόν στο www.noesi.gr, μπορείτε να ανατρέξετε στην ηλεκτρονική έκδοση του Οδηγού υπηρεσιών. Η ειδική αυτή έκδοση (PDF) διανέμεται δωρεάν από το NOESI.gr μέσω της ιστοσελίδας www.noesi.gr/book/welfare/order.\n‹ ΕΕΕΥΤ πάνω ΕΛΕΤΥΠΕ ›


Camone Hostel Λάγος\nRua 1º De Maio, Nº36, Λάγος, Πορτογαλία\nΤο Camone Hostel είναι σε απόσταση 8 χλμ. Από Alvor Boardwalk. Αυτό το χόστελ χαρακτηρίζεται από πολύχρωμη διακόσμηση.\nChurch of St. Sebastian, Παραλία Meia Praia στο Λάγκος και Governor's Castle απέχουν μόλις 300 μέτρα από το χόστελ. Προσφέροντας διάφορες επιλογές για φαγητό, Restaurante dos Artistas και International Cafe απέχουν 5 λεπτά με τα πόδια.\nΤο Camone Hostel παρέχει καλό κατάλυμα στο Λάγος, δίπλα σε Παραλία Dona Ana.\nΤο χόστελ προσφέρει δωμάτια με ρύθμιση κλιματισμού, Wi-Fi, θυρίδα ασφαλείας, ιδιωτικό μπαλκόνι και DVD player, επίσης έχει κρεβάτια με μικρά ντουλάπια, πουπουλένια μαξιλάρια και λευκά είδη. Τα άνετα δωμάτια έχουν μέσα μασίφ ξύλινο δάπεδο. Τα δωμάτια είναι επιπλωμένα με ρυθμιζόμενο κρεβάτι, διπλά κρεβάτια και μονά κρεβάτια. Το κατάλυμα προσφέρει κοινά μπάνια με ντους με ψιλή βροχή και ντους roll in. Σ' αυτά τα μπάνια θα βρείτε σεσουάρ, προϊόντα περιποίησης και μεγάλες πετσέτες μπάνιου.\nΘα χρειαστούν 15 λεπτά οδικώς για να φτάσετε στο αεροδρόμιο Portimao.\nCamone Hostel, Πορτογαλία


Με το στόμα ανοιχτό | Η ΚΑΘΗΜΕΡΙΝΗ\nΜόνο τα νούμερα, οι αριθμοί προβάλλουν ξεκάθαροι – κανένα επιχείρημα δεν μοιάζει ν’ αξίζει όσο ένας αριθμός, και τη συνέχεια του πολιτισμού μας δείχνουν να τη φτιάχνουν όχι οι ιδέες αλλά τα στατιστικά στοιχεία. Ομως οι στατιστικές περιφρονούν την ιστορία. Ρηχαίνουν τη σκέψη. Ραγίζουν τη μνήμη, που είναι πιο πολύτιμη, ακόμη κι από τις νέες ιδέες.\nΜ’ όλα αυτά, πνίγεται η φωνή του πολίτη στα βάθη του ατόμου. Η φωνή της διαμαρτυρίας. Η φωνή της απελπισίας. Οι αναστεναγμοί. Τα ξεσπάσματα γέλιου. Οι κραυγές πόνου. Οι ψίθυροι εμπιστοσύνης. Αν ακούγονταν, θα ‘ταν σαν να μιλούσε ο ίδιος ο χρόνος που ρέει ανεπιστρεπτί κι ωστόσο ανακυκλώνει κάποιες κρυστάλλινες αλήθειες.\nΕνα από τα χαρακτηριστικά του πολίτη είναι να συμμετέχει στα κοινά, να καταθέτει τη γνώμη του. Με το πέρασμα από την κοινωνία της συλλογικότητας στην κοινωνία των ατόμων, άλλαξε ο ρόλος των πολιτών. Η ανάγκη για συμμετοχή βρήκε πανηγυρική διέξοδο στις σφυγμομετρήσεις (όπου τα δημοψηφίσματα ελέγχει αυτός που βάζει τα ερωτήματα και χειραγωγείται η έκφραση γνώμης). Και στην τηλεόραση (τον υπ’ αριθμό ένα δημόσιο χώρο)· στα τηλεπαιχνίδια, τις εκπομπές, όπου με συνοπτικές διαδικασίες πετυχαίνει ο πολίτης, εδώ και τώρα, ό,τι ίσως θα κατόρθωνε μια – δυο φορές σε όλο τον κύκλο ζωής του. Βγαίνει για λίγο από την ανωνυμία (ή εκτίθεται), αρθρώνει δημόσιο λόγο (ή διαπομπεύεται).\nΓια το κόστος της υγείας\nΔυο δρόμους έχει (και) η Κύπρος…\nΕπιχειρήματα στο κενό\nΗ ζωή στα σκουπίδια


ΟΛΥΜΠΙΑΚΟΣ: 28 Νοε 2013\nΣημαντικό βήμα πρόκρισης στο Top 16 της Ευρωλίγκας έκανε η Ουνικάχα Μάλαγα, η οποία νίκησε 67-84 στην έδρα της Ζιελόνα Γκόρα για τον τρίτο όμιλο, στον οποίο βρίσκεται και ο Ολυμπιακός.\nΑυτή ήταν η 3η νίκη των Ανδαλουσιανών που άφησαν τους Πολωνούς στις δύο και τους... έχουν και στην ισοβαθμία, αφού είχαν νικήσει και μέσα στην έδρα τους στον πρώτο γύρο.\nΤο ματς ήταν... ντέρμπι στο πρώτο ημίχρονο, αλλά στο δεύτερο η Μάλαγα κατάφερε να πάρει μια διαφορά την οποία και διατήρησε μέχρι τη λήξη του αγώνα.\nΜεγάλος πρωταγωνιστής για τους νικητές ήταν ο Ζόραν Ντράγκιτς με 21 πόντους, 7 ριμπάουντ και 3 ασίστ, ενώ για τους ηττημένους ξεχώρισε ο Βλάντιμιρ Ντραγκίτσεβιτς με 13 πόντους, 6 ριμπάουντ και 2 μπλοκ.\nΔείτε το βίντεο με τις καλύτερες φάσεις της αναμέτρησης ΕΔΩ\nΚανένα λόγο ανησυχίας για τον Ολυμπιακό δεν εμπνέει η κατάσταση του Μπρεντ Πέτγουεϊ. Ο Αμερικανός αποχώρησε, όπως ήδη σας έχουμε ενημερώσει, τραυματίας κατά τη διάρκεια του αγώνα με τη Γαλατά, ωστόσο το χτύπημά του ήταν τελικά επιπόλαιο.\nΣτη ...θέση της μπορεί να επιστρέψει η καρδιά του Γιώργου Μπαρτζώκα, όπως και όλων στο Λιμάνι, μετά τα νέα για την κατάσταση του Μπρεντ Πέτγουεϊ.\nΟ Αμερικανός τραυματίστηκε στον αριστερό ώμο κατά τη διάρκεια του αγώνα με τη Γαλατασαράι και αναγκάστηκε να αποχωρήσει λίγο πριν το ημίχρονο, αλλά όπως έγινε γνωστό λίγο μετά τη λήξη της αναμέτρησης, δεν έχουν βάση οι φόβοι για εξάρθρωση και η πρώτη διάγνωση μιλά για ένα απλό τράνταγμα που του προκάλεσε τον πόνο.\nΦυσικά για παν ενδεχόμενο, ο Πέτγουεϊ μετέβη στο νοσοκομείο «Μετροπόλιταν» για να υποβληθεί στην απαραίτητη μαγνητική τομογραφία, που θα επιβεβαιώσει πως μπορεί να τεθεί άμεσα στη διάθεση της ομάδας του.\nΟ Γιώργος Μπαρτζώκας δεν στάθηκε πολύ στο επεισόδιο μεταξύ Μπέγκιτς και Μενσά-Μπονσού, αλλά στη νέα νίκη της ομάδας του.\nΟ Έλληνας τεχνικός των πρωταθλητών Ευρώπης δεν θέλησε να πει πολλά για το επεισόδιο που έλαβε χώρα στην αναμέτρηση του Ολυμπιακού με τη Γαλατάσαραϊ.\n«Το επεισόδιο χάλασε την εικόνα του παιχνιδιού, ειδικά για τα μικρά παιδιά και τις οικογένειες που ήταν στο γήπεδο», είπε χαρακτηριστικά.\nΕρωτηθείς αν η χαρά για τη νίκη και το επίτευγμα επισκιάστηκε από το επεισόδιο, απάντησε: «Ο Ολυμπιακός κέρδισε τη δεύτερη καλύτερη ομάδα του ομίλου με 20 πόντους διαφορά, επιδεικνύει σταθερότητα και δεν μπορεί να στεκόμαστε κάθε φορά στα αρνητικά και πρέπει να σταθούμε στη χαρά που δίνει η ομάδα στους φιλάθλους της».\nΑναφορικά για τη νέα επιτυχία της ομάδας του, είπε: «Θεωρώ πολύ σημαντικό για τον κόπο των παιδιών και τη δουλειά που κάνουμε το γεγονός πως ουσιαστικά εξασφαλίσαμε την πρόκριση και την πρωτιά. Κάναμε αυτό το ρεκόρ με τις 17 νίκες, που μας αφήνει ένα μικρό χαμόγελο. Νιώθουμε περήφανοι για τον τρόπο που δουλέψαμε, γιατί είχαμε άτυχες στιγμές».\nΑναφορικά με τον τραυματισμό του Πέτγουεϊ, είπε: «Ο Πέτγουεϊ χτύπησε τον ώμο του, πάει για μαγνητική και ελπίζουμε να μην είναι σοβαρό, γιατί θα αποτελεί πλήγμα».\nΓια τη βράβευση του Σπανούλη, ανέφερε: «Θα ήθελα να συγχαρώ εκ μέρους όλης της ομάδας τον Βασίλη Σπανούλη για τη βράβευσή του. Νιώθουμε κι εμείς λίγο μέρος αυτής της τιμής».\nΑπέμεναν 3:09 (79-46) για να έρθει η επίτευξη της καλύτερης εκκίνησης στην ιστορία του Ολυμπιακού (17-0) κι ο Κάρλος Αρόγιο της Γαλατάσαραϊ είχε το δικαίωμα για ελεύθερες βολές. Παρόλο που ευστόχησε σε αμφότερες, η μάχη για το πιθανό ριμπάουντ εξελίχθηκε σε... απίστευτο καβγά!\nΜπέγκιτς και Μενσά-Μπονσού άρχισαν τις μπουνιές και ενώ οι περισσότεροι έσπευσαν να τους χωρίσουν, ο Γιώργος Πρίντεζης πήρε και αυτός μέρος στον... καυγά αρχίζοντας κι αυτός να γρονθοκοπεί τον παίκτη της Γαλατά, ο οποίος δεν είχε ανακόψει ταχύτητα.\nΗ τριάδα αποβλήθηκε απ' την αναμέτρηση και κινδυνεύει και με τιμωρία, όπως και ο Ολυμπιακός, αφού κάποιοι οπαδοί απ' την εξέδρα επιχείρησαν να εισέλθουν στο παρκέ, ενώ αρκετοί προκάλεσαν βροχή αντικειμένων τόσο κατά τη διάρκεια της διακοπής όσο και κατά την αποχώρηση του Ποπς Μενσά-Μπονσού από διαφορετική έξοδο.\nΜάλιστα χρειάστηκε ακόμη κι η παρέμβαση του Βασίλη Σπανούλη, ο οποίος πήρε το μικρόφωνο και ζήτησε απ' τον κόσμο να ηρεμήσει. «Σταματήστε τώρα! Ηρεμήστε, δεν πρέπει να τιμωρηθούμε! Τι θα κάνουμε τώρα; Θα δείρουμε 10.000 έναν; Σκεφτείτε λογικά!» είπε χαρακτηριστικά.\nΠάντα βρίσκεται στο πλευρό των πρωταθλητών Ευρώπης όταν βρίσκει χρόνο, ο Μπάλας Μέγιερι.\nΟ Ούγγρος τερματοφύλακας του Ολυμπιακού, ο οποίος είναι φανατικός υποστηρικτής των κορυφαίων της Ευρώπης, βρέθηκε στο ΣΕΦ την Πέμπτη το βράδυ και παρακολούθησε την αναμέτρηση των ερυθρόλευκων με τη Γαλατάσαραϊ, στο πλαίσιο της 7ης αγωνιστικής των ομίλων της Ευρωλίγκας.\nΟ Μέγιερι εκμεταλλεύτηκε το σημερινό ρεπό που είχε παραχωρήσει ο Μίτσελ στους παίκτες του μετά το κουραστικό ταξίδι επιστροφής από το Παρίσι και το χθεσινό ματς με την Παρί Σεν Ζερμέν για το Champions League και βρέθηκε στο φαληρικό κλειστό.\nΜάλιστα, ο γκολκίπερ του Θρύλου φορούσε και το καπέλο των πρωταθλητών Ευρώπης, δείχνοντας ότι στηρίζει με κάθε τρόπο την ομάδα του Γιώργου Μπαρτζώκα!\nΟι τηλεθεατές δεν... πήραν τα μάτια τους από τη Δημόσια Τηλεόραση, που έκανε τηλεθέαση ρεκόρ!\nΚατά μέσο όρο 1.494.000 κόσμος είδε από τη ΔΤ το χθεσινό ματς της Παρί με τον Ολυμπιακό, με μέση τηλεθέαση 14,7% και αντίστοιχο μέσο μερίδιο 32,2%. Στο τελευταίο 15λεπτο, που συνδυάστηκε με δύο γκολ, έφτασε ακόμα και το 42,4% (23:15 - 23:30) ενώ στο δυναμικό κοινό 15-44, ο μέσος όρος ήταν 36,1%, φτάνοντας ακόμα και το 44%!\nΠρόκειται, όπως αναφέρει χαρακτηριστικά σε δημοσίευμά του το "gazzetta.gr", για ρεκόρ τηλεθέασης γενικώς για τις αθλητικές μεταδόσεις της ΔΤ και φυσικά… season record στο φετινό Champions League καθώς ξεπέρασε όλα τα προηγούμενα ματς του Ολυμπιακού.\nΟ Ολυμπιακός σάρωσε και τη Γαλατάσαραϊ στο ΣΕΦ με 72-54 και με 17 σερί νίκες έκανε ρεκόρ στην ιστορία του!\nΗ μόνη παραφωνία στο εορταστικό κλίμα στο ΣΕΦ, αρχικά ο τραυματισμός του Πέτγουεϊ και η ανησυχία για το μέγεθος της ζημιάς που μπορεί να έχει πάθει και κυρίως το επεισόδιο Μπέγκιτς-Μπονσού, για το οποίο υπάρχει κίνδυνος τιμωρίας της έδρας.\nΗ βραδιά εξελισσόταν ιδανικά για τον πρωταθλητή Ευρώπης, ο οποίος με όμορφο μπάσκετ συνέτριψε τη Γαλατάσαραϊ και έκανε νέο ρεκόρ στην ιστορία του με 17 νίκες σε ισάριθμα ματς εξασφαλίζοντας ουσιαστικά (όχι όμως ακόμη μαθηματικά) την πρώτη θέση στον τρίτο όμιλο της διοργάνωσης.\nΤρία λεπτά πριν το τέλος όμως Μπέγκιτς και Μενσά-Μπονσού ήρθαν στα... χέρια, αποβλήθηκαν μαζί με τον Πρίντεζη (ο οποίος πάντως πήγε αρχικά να τους χωρίσει) και το ΣΕΦ για δέκα και πλέον λεπτά μετατράπηκε σε… αρένα, με οπαδούς των ερυθρόλευκων να επιχειρούν εισβολή για να τιμωρήσουν τον παίκτη των φιλοξενούμενων. Οι πρωταγωνιστές του επεισοδίου απειλούνται με τιμωρία, όπως και η έδρα των πρωταθλητών Ευρώπης.\nΜάντζαρης, Σπανούλης, Περπέρογλου, Αγραβάνης και Ντάνστον ήταν η πρώτη πεντάδα του Ολυμπιακού, ενώ στο αντίπαλο... στρατόπεδο ξεκίνησαν οι Αρόγιο, Γκιουλέρ, Χέρστον, Έρτσεγκ και Μενσά-Μπονσού.\nΜε τον Ντάνστον να κυριαρχεί σε άμυνα κι επίθεση οι ερυθρόλευκοι ξεκίνησαν καλά και προηγήθηκαν με τέσσερις πόντους, αλλά τα άστοχα μακρινά σουτ επέτρεψαν στη Γαλατάσαραϊ με τον Γκιουλέρ να ισορροπήσει. Μόνο προσωρινά όμως, καθώς ο Αμερικανός σέντερ των πρωταθλητών Ευρώπης έκανε θραύση και με τον Σπανούλη να τον... σιγοντάρει ο Ολυμπιακός έφτασε στο +8 (18-10) υποχρεώνοντας τους Τούρκους σε πολλά λάθη και ατομικές προσπάθειες.\nΟι φιλοξενούμενοι εκμεταλλεύτηκαν τη χαλάρωση του Ολυμπιακού και την κακή άμυνα στο ζωγραφιστό και με διαδοχικά καλάθιαπλησίασαν στους δύο. Ο Μπαρτζώκας απέσυρε τον νωθρό Μπέγκιτς και επανέφερε τον Ντάνστον ο οποίος θωράκισε καλύτερα τη ρακέτα. Οι πρωταθλητές Ευρώπης βελτίωσαν την άμυνά τους, έβγαλαν αιφνιδιασμούς κι εντυπωσιακές φάσεις με τον Πέτγουεϊ, ενώ βρήκαν μακρινά σουτ από Σλούκα, Σπανούλη και Λοτζέσκι κλείνοντας το πρώτο μέρος με τη μέγιστη διαφορά του ημιχρόνου, 35-24.\nΟ τραυματισμός του Πέτγουεϊ στον ώμο και το τρίτο φάουλ του Ντάνστον στέρησε από τον Ολυμπιακό τους δύο πιο αθλητικούς ψηλούς του. Ωστόσο με τον Μπέγκιτς να επιστρέφει… άλλος άνθρωπος από τον πάγκο στο παρκέ και τους Πρίντεζη και Σπανούλη να... πυροβολούν από τα 6,75μ. η διαφορά εκτοξεύτηκε στους 20 στα μέσα της τρίτης περιόδου με τους ερυθρόλευκους να ολοκληρώνουν ένα σερί 9-0. Οι παίκτες του Μπαρτζώκα, με πρωτεργάτη τον Σλοβένο σέντερ, δεν άφησαν το πόδι από το γκάζι και απέναντι σε έναν αντίπαλο που έδειχνε να... παραδίδεται έκλεισε το δεκάλεπτο με 59-35.\nΟ Ολυμπιακός είχε ήδη καπαρώσει τη νίκη και το ρεκόρ. Τα δέκα λεπτά που απέμεναν ήταν διαδικαστικά. Ο Ντάνστον επανήλθε σαν να μην έλειψε λεπτό και η διαφορά έφτασε γρήγορα στους +26, την ώρα που ο Εργκίν Αταμάν πετούσε πλέον λευκή πετσέτα. Το εορταστικό βράδυ χάλασε τρία λεπτά πριν το τέλος και με το σκορ στο 70-46, όταν Μπέγκιτς και Μενσά-Μπονσού ήρθαν στα χέρια με τον Βρετανό σε έξαλλη κατάσταση να εκτοξεύει γροθιές δεξιά και αριστερά. Το ΣΕΦ πήρε... φωτιά με οπαδούς να επιχειρούν «ντου» και τους δύο πρωταγωνιστές του επεισοδίου, μαζί με τον Πρίντεζη, να αποβάλλονται με ντισκαλιφιέ. Τα πνεύματα ηρέμησαν μετά από πάνω από δέκα λεπτά και αφότου ο Μενσά-Μπονσού αποχώρησε από διαφορετική έξοδο από το παρκέ. Το τελικό 72-54 έγραψε τον επίλογο σε μία βραδιά που θα μπορούσε να είχε πολύ πιο όμορφη κατάληξη.\nΟ Μενσά Μπονσού έκανε το ΣΕΦ... ροντέο και οι γροθιές έπεσαν σύννεφο σ'ένα αγώνα που ο Ολυμπιακός είχε πάρει παραμάζωμα την Γαλατασαράι.\nΔείτε το 5λεπτο βίντεο που ακολουθεί ΕΔΩ\nΟ Βασίλης Καββαδάς ανακοινώθηκε απ' τον Ολυμπιακό σε 5ετές συμβόλαιο, όπως ήδη σας έχουμε ενημερώσει, πριν παρεβρεθεί στο Σ.Ε.Φ. για την αναμέτρηση με τη Γαλατάσαραϊ για την 7η αγωνιστική του γ' ομίλου της Ευρωλίγκας.\nΠριν την ανακοίνωση του Ολυμπιακού είχαν προηγηθεί τα tweets του εκπροσώπου του παίκτη, Νίκου Λώτσου, με τα οποία ενημέρωσε πως «ο Βασίλης Καββαδάς βρίσκεται μία ανάσα απ' τον Ολυμπιακό» και πως πρόκειται για «κλεισμένη συμφωνία», αλλά κι η ανακοίνωση από πλευράς Πανιωνίου:\n«Η ΚΑΕ Πανιώνιος ανακοινώνει την κοινή συναίνεση λύση της συνεργασίας με τον Βασίλη Καββαδά και εύχεται στον αθλητή καλή συνέχεια στην καριέρα του».\nΤο συμβόλαιο του 22χρονου σέντερ στον Πανιώνιο επρόκειτο να ολοκληρωθεί το καλοκαίρι του 2014.\nΟ Καββαδάς φορώντας τη φόρμα του Ολυμπιακού βρέθηκε δίπλα στη νέα του ομάδα και παρακολούθησε το παιχνίδι με τη Γαλατά!\nΧρηματικές ποινές για τρεις ομάδες, μεταξύ των οποίων και του Ολυμπιακού, ανακοίνωσε την Πέμπτη η Σούπερ Λίγκα.\nΑ) ΠΑΕ Βέροια, Μπούγκαρσιτς Σάσα Ντεβανίρ Φερέιρα Ντο Κάρμο (διερμηνέας): Για την συμπεριφορά του διερμηνέα: ποινή επίπληξης.\nΒ) ΠΑΕ Ολυμπιακός: Για την συμπεριφορά των φιλάθλων της: χρηματική ποινή δύο χιλιάδων ευρώ.\nΓ) ΠΑΕ ΟΦΗ: Για υβριστικά συνθήματα των φιλάθλων της: χρηματική ποινή τριών χιλιάδων ευρώ.\nΔ) ΠΑΕ ΠΑΟΚ: Για την συμπεριφορά των φιλάθλων της: συνολική χρηματική ποινή οκτώ χιλιάδων ευρώ.\nΟι δυο Ελβετικές ομάδες που αγωνίστηκαν σήμερα στο Γιουρόπα Λιγκ, Σεν Γκάλεν και Τουν, γνώρισαν την ήττα, η πρώτη από την Κουμπάν Κράσνονταρ με 4-0 και η δεύτερη από τη Ραπίντ Βιέννης με 2-1. .\nΑυτό σημαίνει ότι η διαφορά ανάμεσα σε Ελλάδα και Ελβετία έμεινε στους 575 πόντους με την Ελλάδα να έχει πλέον σαφές προβάδισμα στην υπόθεση... 12η θέση, με δεδομένο ότι θα συνεχίσει και στο νέο έτος με δύο ομάδες στην Ευρώπη!\nΓια περισσότερα, δείτε το προηγούμενό μας θέμα ΕΔΩ\nΜε πρόβλημα στον ώμο αποχώρησε από τον αγωνιστικό χώρο ο Μπρεντ Πέτγουεϊ και δεν πρόκειται να πάρει χρόνο συμμετοχής στο δεύτερο ημίχρονο του αγώνα Ολυμπιακός - Γαλατασαράι.\nΟ παίκτης θα υποβληθεί απόψε κιόλας σε μαγνητική τομογραφία για να εξακριβωθεί το μέγεθος του προβλήματός του και για πόσο χρονικό διάστημα θα λείψει από τις αγωνιστικές υποχρεώσεις των πρωταθλητών Ευρώπης.\nΟ Τζόελ Κάμπελ απολαμβάνει κάθε του στιγμή στον Ολυμπιακό, αλλά και στη μέχρι τώρα πορεία της καριέρας του, αντιμετωπίζοντας παίκτες παγκόσμιας κλάσης, όπως το αποδεικνύει με το ποστάρισμα του στο facebook.\nΟ Κοσταρικανός εξτρέμ των ερυθρόλευκων ο οποίος αγωνίστηκε βασικός στο παιχνίδι με την Παρί Σεν Ζερμέν και είχε αρκετές μονομαχίες με τον σούπερ σταρ των Παριζιάνων Ζλάταν Ιμπραΐμοβιτς, ανέβασε ένα κολάζ φωτογραφιών με τον ίδιο να μαρκάρει μεγάλες προσωπικότητες του ποδοσφαίρου.\nΠέρυσι αγωνιζόταν δανεικός στην Μπέτις και είχε την τύχη να μαρκάρει παίκτες όπως ο Κριστιάνο Ρονάλντο και ο Αντρές Ινιέστα, ενώ από το πέρασμα του από την Άρσεναλ στην οποία ανήκει κιόλας, είχε τύχει σε οικογενειακά διπλά των «κανονιέρηδων» να μαρκάρει τον άσο –πλέον- της Μάντσεστερ Γιουνάιτεντ Ρόμπιν Φαν Πέρσι, ο οποίος τότε αγωνιζόταν για χάρη των Λονδρέζων.\nΜάλιστα, κάτω από την φωτογραφία που δημοσίευσε ο Κάμπελ, έγραψε και το πόσο χαρούμενος που έχει κοντραριστεί με τέτοιους αντιπάλους: «Έχουν περάσει δυόμιση χρόνια που έχω αφήσει την πατρίδα μου, για να κυνηγήσω το όνειρο μου».\nΗ αναμέτρηση του Ολυμπιακού με τη Γαλατάσαραϊ είχε ξεχωριστό χαρακτήρα για τον αρχηγό των πρωταθλητών Ευρώπης, Βασίλη Σπανούλη, ο οποίος πριν από το τζάμπολ του αγώνα, παρέλαβε το πρώτο Παγκόσμιο Βραβείο Αθλητισμού 2014 που απονέμουν κάθε χρόνο τα Διεθνή Βραβεία «Τζουσέπε Σιάκα».\nΟ σκηνοθέτης Γιάννης Σμαραγδής και η Γενική Γραμματέας των Βραβείων και Αρχαιολόγος-Επικοινωνιολόγος, Βίκυ Μπαφατάκη, απένειμαν το βραβείο στον αρχηγό του Θρύλου.\nΌλο το ΣΕΦ σηκώθηκε στο πόδι και αποθέωσε τον κορυφαίο γκαρντ της Ευρώπης, δείγμα του σεβασμού προς το πρόσωπο του αεχηγού, αλλά και το πόσο μεγάλος παίκτης είναι.\nΟ ίδιος ήταν ιδιαίτερα συγκινημένος και σήκωσε στον ουρανό του ΣΕΦ το βραβείο, θέλοντας να ευχαριστήσει τον κόσμο που τον αποθέωσε!\nΥπόκλιση από όλο τον κόσμο για τον κορυφαίο των κορυφαίων της Ευρώπης! Τον δικό μας κορυφαίο γκαρντ, αθλητή και άνθρωπο, ΒΑΣΙΛΗ ΣΠΑΝΟΥΛΗ!\nΔύο παίκτες των Ολυμπιακού και Γαλατάσαραϊ γνωρίζονται πολύ καλά μεταξύ τους αφού έχουν υπάρξει συμπαίκτες στο παρελθόν, φυσικά σε άλλη ομάδα.\nΟ Έισι Λο από τους Πρωταθλητές Ευρώπης και ο Μίλαν Μάτσβαν των Τούρκων συνυπήρξαν στην Παρτιζάν τη σεζόν 2011-2012, στα μέσα της οποίας ο πρώτος μεταγράφηκε στο Λιμάνι.\nΟ Αμερικανός γκαρντ των ερυθρόλευκων παίζει κανονικά εναντίον του πρώην συμπαίκτη του αν και αντιμετώπισε πρόβλημα τραυματισμού το τελευταίο διάστημα, με τον Σέρβο σέντερ να αποτελεί ρολίστα στην ομάδα του Εργκίν Αταμάν.\nΣτα ερυθρόλευκα και επίσημα ο Βασίλης Καββαδάς, όπως ανακοίνωσε η ΚΑΕ Ολυμπιακός, η οποία έκανε γνωστή τη συμφωνία της, διάρκειας πέντε χρόνων, με τον παίκτη.\nΟ διεθνής σέντερ υπέγραψε συμβόλαιο πενταετούς διάρκειας με τους Πρωταθλητές Ελλάδας και ανακοινώθηκε λίγα λεπτά πριν την έναρξη της αναμέτρησης των ερυθρόλευκων με την Γαλατασαράι.\nHμ. Γεν.: 28/12/1991\nΠρ. Ομάδες: Ιωνικός Νικαίας, Πανιώνιος .\n6 2.3 10.31 6/11 0/0 2/8 7 4 11 1 0.50 0.17\n4 3.5 11:01 6/15 0/1 2/4 1 5 6 - 1 1\n28 3.6 08.40 37/66 0/0 24/50 29 20 49 1 7 4\n2 7.0 08:17 7/7 0/0 0/0 0 1 1 1 1 1\n29 5.5 11.4 58/100 0/3 44/74 21 64 85 5 8 10\n7 2.0 07.57 6/11 0/0 2/3 4 9 13 2 1 2\nΌπως αναφέρουν οι κάτωθι ιστοσελίδες, για τη σημερινή αναμέτρηση της Euroleague Ολυμπιακός - Γαλατασαράι (21:00, NS 3), θα υπάρχει live streaming, από τα παρακάτω links, που κυκλοφορούν ελεύθερα στο διαδίκτυο, για όλους τους χρήστες, εσωτερικού και εξωτερικού.\nΑν κάποιοι αναρωτιούνται τι είναι αυτό που δίνει κίνητρο σε έναν επιτυχημένο αθλητή όπως ο Βασίλης Σπανούλης… O ίδιος αποκαλύπτει πως δεν πρόκειται για τίποτε άλλο παρά για την αγάπη του για αυτό που κάνει.\nΟι επιτυχίες θα μπορούσαν να προκαλέσουν κορεσμό για έναν επιτυχημένο αθλητή όπως είναι ο αρχηγός του Ολυμπιακού. Η αγάπη του για το μπάσκετ όμως δεν επιτρέπει κάτι τέτοιο να συμβεί. Ο "Kill Bill" μίλησε στην ιστοσελίδα της Fibaeurope για το κίνητρό του, τις φιλοδοξίες του και φυσικά την Εθνική ομάδα.\nΑναλυτικά τα όσα είπε ο Βασίλη Σπανούλης\nΓια το τι είναι αυτό που κάνει έναν back-to-back Πρωταθλητή Ευρώπης να ξυπνάει το πρωί έχοντας κίνητρο\n«Είναι η αγάπη μου για αυτό που κάνω. Κάθε πρωί που ξυπνάω υγιής και βλέπω ότι μπορώ να συνεχίσω να κάνω αυτό που κάνω, είμαι ευτυχισμένος. Αυτό απολαμβάνω περισσότερο. Έχουμε ακόμα πολλές πτυχές που πρέπει να βελτιωθούμε, τόσο αμυντικά όσο και επιθετικά και δεν ενδιαφερόμαστε για τα νικηφόρα σερί και τα πράγματα που μιλούν άλλοι. Ειλικρινά κοιτάζουμε κάθε παιχνίδι ξεχωριστά και πώς μπορούμε να είμαστε καλύτεροι από το προηγούμενο».\nΓια το αν αισθάνεται «πεινασμένος» για τίτλους\n«Αυτό δεν αλλάζει ποτέ. Εξακολουθώ να νιώθω σαν μικρό παιδί κάθε φορά που νικάμε και είναι σαν να μην έχω κερδίσει τίποτα πριν. Αλλά γνωρίζω πως έχω μεγάλα περιθώρια βελτίωσης και πως πρέπει να δουλεύω σκληρά για να γίνομαι καλύτερος κάθε ημέρα. Όποιον τίτλο έχω κατακτήσει, ανήκει στον παρελθόν. Θα τους αναφέρω όταν έχω σταματήσει το μπάσκετ, αλλά όσο είσαι ακόμα ενεργός παίκτης, πρέπει να κερδίζεις νέα πράγματα και να κυνηγάς νέες προκλήσεις. Αυτό που βρίσκεται μπροστά σου σού παρέχει κίνητρο».\nΓια το αν οι νέες προκλήσεις είναι αυτές που τον οδηγούν\n«Θέλω να αποκτήσω νέες εμπειρίες, για όσο καιρό αγωνίζομαι, θέλω να κερδίζω και να φτάσω όσο υψηλότερα μπορώ. Αυτό είναι που προσπαθούμε να κάνουμε ως ομάδα. Να ξεχάσουμε ό,τι έχουμε επιτύχει στο παρελθόν και να επικεντρωθούμε στο παρόν. Φυσικά στο τέλος της ημέρας είναι ένα άθλημα, οπότε φορές θα επιτύχεις και φορές όχι, αλλά το σημαντικό είναι ότι έχουμε χτίσει μια υγιή νοοτροπία και μια σωστή στάση. Είμαστε σαν οικογένεια που απολαμβάνει να δουλεύει μαζί».\nΓια το «κλειδί» της επίτευξης των στόχων\n«Το πιο σημαντικό είναι να είσαι και να παραμένεις για όσο το δυνατόν περισσότερο υγιής. Δεν μπορώ να σκεφτώ κάτι πιο διασκεδαστικό από το να παίζεις μπάσκετ. Θα έρθει η μέρα που θα σταματήσω από αυτό το φανταστικό άθλημα και θέλω να αισθάνομαι γεμάτος από όσα θα έχω επιτύχει».\n«Πιστεύω πως τα τελευταία δύο χρόνια τα πράγματα δεν δούλεψαν καλά για την ομάδα και σε κάθε αποτυχία ο καθένας έχει τις ευθύνες του. Πρέπει να βρούμε ποιο είναι το λάθος, να το διορθώσουμε και να προχωρήσουμε μπροστά, γιατί είναι κρίμα για την Ελλάδα – η οποία έχει εξαιρετικούς παίκτες – να μην επιτυγχάνει».\nΓια το αν σκέφτηκε μετά το τέλος του Eurobasket του 2013 να σταματήσει από την Εθνική\n«Όχι, δεν σκέφτηκα να αποσυρθώ. Απλά ήμουν στεναχωρημένος με αυτό που έγινε. Αγωνίστηκα τραυματίας και ο πόνος σε επηρεάζει και πνευματικά. Πειράζει το μυαλό σου. Είναι στενάχωρο να αφήνεις την οικογένειά σου για έναν μήνα, να πηγαίνεις να αγωνιστείς γεμάτος περηφάνια και να τραυματίζεσαι κατά την διάρκεια του τουρνουά. Πρέπει να αλλάξουμε όσο πιο γρήγορα γίνεται και να φέρουμε την Ελλάδα εκεί όπου της αξίζει αρχίζοντας από την επόμενη διοργάνωση».\nΓια το αν η εξέλιξή του ως παίκτη οφείλεται εν μέρει στην αλλαγή του ευρωπαϊκού τρόπου παιχνιδιού\n«Φυσικά, το παιχνίδι πλέον είναι πιο αθλητικό και σίγουρα με πολύ περισσότερο ομαδικό προσανατολισμό. Το “one-man show” του παρελθόντος δεν υπάρχει πια. Πρέπει να αποδώσεις καλά ως ομάδα για να νικήσεις και πλέον είμαι πιο αθλητικός από όταν ξεκίνησα. Είναι πολύ σημαντικό στις μέρες μας το physical game».\nΓια το αν είναι μέρος της επιτυχίας του, το να ξέρει πότε να… κλείνει τον διακόπτη του “one-man show”\n«Δεν υπάρχει το «one-man show» ή κάτι ανάλογο. Οποιαδήποτε προσπάθεια επιχειρώ στο γήπεδο, είναι γιατί νιώθω πως είναι η καλύτερη πράξη για να βοηθήσω την ομάδα μου να νικήσει. Δεν με ενδιαφέρει η προσωπική μου απόδοση. Η προσωπική επιτυχία έρχεται μόνο μέσα από την ομαδική. Δεν έχει σημασία πόσο καλά έχει κάνει ένας παίκτης, καθώς αν η ομάδα του ηττηθεί, δεν θα είναι επιτυχημένος».\nΗ Ημέρα των Ευχαριστιών είναι σήμερα (28/11) στην Αμερική και όπως όλοι τη γιορτάζουν και οι Αμερικανοί του Ολυμπιακού.\nΩστόσο, για τον Ματ Λοτζέσκι προέχει η αναμέτρηση του Ολυμπιακού με τη Γαλατάσαραϊ για την Ευρωλίγκα!\n«Πολλά για να είμαι ευγνώμων για αυτή την Ημέρα των Ευχαριστιών! Θα αναβάλουμε τους εορτασμούς μέχρι αύριο λόγω παιχνιδιού στην Ευρωλίγκα απόψε! Ευτυχισμένη η μέρα των Ευχαριστιών!», έγραψε ο Αμερικανοβέλγος αστέρας των Πρωταθλητών Ευρώπης στον προσωπικό του λογαριασμό στο τουίτερ.\nΤις 100 συμμετοχές συμπληρώνει ο Μίρζα Μπέγκιτς στην αναμέτρηση του Ολυμπιακού με τη Γαλατάσαραϊ στο ΣΕΦ για την 7η αγωνιστική της κανονικής περιόδου της Ευρωλίγκας.\nΟ Σλοβένος σέντερ των πρωταθλητών Ευρώπης παίζει το 100ό παιχνίδι του στη διοργάνωση στην αναμέτρηση του Θρύλου με τους Τούρκους σε μια περίοδο που βρίσκεται σε πολύ καλή κατάσταση όπως έδειξε στη νίκη των ερυθρόλευκων επί του Απόλλωνα Πάτρας, στην οποία αναδείχθηκε και παίκτης του αγώνα.\nΟ Μπέγκιτς έχει κάνει συμμετοχές στην Ευρωλίγκα με Ολίμπια Λιουμπλιάνα, Ζαλγκίρις Κάουνας, Ρεάλ Μαδρίτης και φέτος με τον Ολυμπιακό.\nΤην πεποίθηση πως ο ΠΑΟΚ απέχει αρκετά από τον Ολυμπιακό εξέφρασε ο Φράγκος Φραγκούλης, μιλώντας στον "NovaΣΠΟΡ FM 94,6".\nΔύο ή τρία χρόνια πίσω από τον Ολυμπιακό βρίσκεται ο ΠΑΟΚ, όπως φάνηκε στο πρόσφατο ντέρμπι των δύο ομάδων στο «Γ. Καραϊσκάκης», όπως δήλωσε ο πρώην αρχηγός του Γενικού Επιτελείου Στρατού και υπηρεσιακός Υπουργός Εθνικής Άμυνας.\n«Στο τελευταίο ντέρμπι φάνηκε πως βρίσκεται πίσω δύο-τρία χρόνια για να μπορέσει να χτυπήσει τον Ολυμπιακό», τόνισε ο Φράγκος Φραγκούλης, ενώ παράλληλα τον συνδέει φιλία με τον Ιβάν Σαββίδη.\nΑναλυτικά όσα δήλωσε ο Φράγκος Φραγκούλης στην εκπομπή «Εκ της διευθύνσεως»\nΓια το σημερινό ματς του ΠΑΟΚ στην Αστάνα κόντρα στην Σαχτιόρ Καραγκάντι:\n«Πριν από έναν αγώνα πάντα υπάρχουν αισιοδοξείς, το θέμα είναι πώς αισθάνεσαι μετά τον αγώνα. Εκείνο που χρειάζεται η ομάδα είναι να πάρει τους βαθμούς και η Ελλάδα να ξεπεράσει την Ελβετία στην βαθμολογία της UEFA, ώστε ο πρωταθλητής μας να παίζει απευθείας στο Champions League τα επόμενα χρόνια. Ειλικρινά λυπάμαι που χθες έχασε ο Ολυμπιακός, όχι μόνο για την Ελλάδα, αλλά και για την ομάδα του. Καλός Ολυμπιακός σημαίνει καλό πρωτάθλημα, καλή ευρωπαϊκή παρουσία για τις ελληνικές ομάδες».\nΓια την παρουσία του Ιβάν Σαββίδη στον ΠΑΟΚ, ενώ παραμένει το αγκάθι της ρύθμισης:\n«Δεν είναι μόνο του ΠΑΟΚ το θέμα της ρύθμισης των χρεών. Οι προσαυξήσεις είναι εκείνες που αναγκάζουν αρκετούς επιχειρηματίες, όπως και τον ΠΑΟΚ. Πρέπει να περάσουν νομοθετική ρύθμιση για όλα τα χρέη με γνώμονα την ανάπτυξη όλων των επιχειρήσεων. Δεν είναι καθαρά θέμα μιας ομάδας ή μίας ΠΑΕ, είναι θέμα πολλών επιχειρήσεων και πρέπει να γίνει ρύθμιση για όλους. Δεν πρέπει να γίνει αποκλειστικά για τον ΠΑΟΚ. Πρέπει να ισχύσει για όλους αυτούς, όταν αποπληρώνει σε εύλογο χρόνο τα χρέη του».\nΓια το αν υπάρξει ενίσχυση στο «ασπρόμαυρο» ρόστερ εν όψει της μεταγραφικής περιόδου του Γενάρη\n«Πιστεύω πως και οι υπόλοιπες ομάδες πρέπει να ενισχύσουν τα ρόστερ τους για να έχουν καλύτερη απόδοση. Στο τελευταίο ντέρμπι φάνηκε πως βρίσκεται πίσω δύο-τρία χρόνια για να μπορέσει να χτυπήσει τον Ολυμπιακό. Στόχος πρέπει να είναι η ενίσχυση των Ακαδημιών για να μπορέσει να δυναμώσει η ομάδα, την ώρα που δεν μπορείς να δίνεις συνέχεια χρήματα».\nΓια το αν θα εμπλακεί στην ΠΑΕ\n«Δεν υπάρχει τέτοια πρόθεση. Μπορεί να ασχολούμαι ως φίλαθλος, αλλά δεν μπορώ να εμπλακώ σε μία τέτοια θέση ως παράγοντας».\nΓια τα προβλήματα που αντιμετωπίζουν οι εν ενεργεία στρατιωτικοί:\n«Εκείνο που ενδιαφέρει είναι να έχουμε δυνατή ασφάλεια και Άμυνα. Επίσης, πρέπει τα παιδιά πρέπει να έχουν μία αξιοπρεπή διαβίωση κατά τη διάρκεια της θητείας τους. Αυτό είναι το γενικότερο πρόβλημα, όταν μάλιστα έχουμε 1,5 εκατ. ανέργους»\nΔύο πρώην παίκτες του Ολυμπιακού αγωνίζονται στη Γαλατάσαραϊ και αποτελούν... κίνδυνο για τους Πρωταθλητές Ευρώπης στην αναμέτρηση ανάμεσα στις δύο ομάδες στο ΣΕΦ.\nΠρόκειται για τον Χένρι Ντόμερκαντ και τον Ζόραν Έρτσεγκ. Ο πρώτος φόρεσε την ερυθρόλευκη φανέλα τη σεζόν 2006-2007 και αγωνίστηκε σε 22 ματς Ευρωλίγκας, στα οποία είχε 11.2 πόντους κατά μέσο όρο.\nΟ δεύτερος ήταν για δύο χρονιές στο Λιμάνι, το 2008-2009 και το 2010-2011. Μάλιστα, ήταν συμπαίκτης με τον Γιώργο Πρίντεζη στην πρώτη περίπτωση και με τους Βασίλη Σπανούλη και Δημήτρη Κατσίβελη στη δεύτερη.\nΤη δική της απορία με αφορμή το παιχνίδι του Ολυμπιακού με τη Γαλατάσαραϊ στο ΣΕΦ εκφράζει η Adidas μέσα από την επίσημη σελίδα της στο facebook.\nΟι άνθρωποι της γνωστής εταιρίας αθλητικών ειδών αναρωτιούνται αν ο Γιώργος Πρίντεζης θα καταφέρει να βοηθήσει τους Πρωταθλητές Ευρώπης να «σπάσουν» το ρεκόρ του 16-0 που κρατούσε από τη σεζόν 1997-1998 και έχουν ισοφαρίσει φέτος.\n«Ο Γ. Πρίντεζης καλείται να βοηθήσει την ομάδα του να ξεπεράσει τον εαυτό της απόψε. Θα καταφέρει να σπάσει το ρεκόρ των 16 συνεχόμενων νικών στο αποψινό παιχνίδι της Euroleague;\nprintezis is #allin», ήταν η ανάρτηση της adidas στο facebook.\nΑκόμη ένα τρίποντο θέλει ο Βασίλης Σπανούλης για να φτάσει τα 200 στην καριέρα του στην Ευρωλίγκα, όπως ήδη έχουμε αναφέρει και δεν αποκλείεται να το καταφέρει στην αναμέτρηση του Ολυμπιακού με τη Γαλατάσαραϊ στο ΣΕΦ για την 7η αγωνιστική της κανονικής περιόδου της διοργάνωσης.\nΑυτή τη στιγμή ο αρχηγός των Πρωταθλητών Ευρώπης είναι στην 22η θέση όλων των εποχών και... «κυνηγά» τον Ραμούνας Σισκάουσκας για να μπει στην 20άδα. Ο Λιθουανός πρώην παίκτης του Παναθηναϊκού έχει 210 τρίποντα, ενώ δεν θα πετύχει άλλα, αφού έχει ήδη αποσυρθεί από την ενεργό δράση.\nΗ νίκη του ΠΑΟΚ με 0-2 στην έδρα της Σαχτιόρ Καραγκαντί, έδωσε άλλους 400 βαθμούς στην Ελλάδα, ενώ οι ομάδες της Ελβετίας, Σεν Γκάλεν και Τουν παίζουν αργότερα εκτός έδρας για το Γιουρόπα Λιγκ.\nΜε δεδομένο ότι Ολυμπιακός και ΠΑΟΚ θα συνεχίσουν στην Ευρώπη και το νέο έτος, η 12η θέση είναι πολύ κοντά να παραμείνει δική μας, με τον πρωταθλητή να μπαίνει απ'ευθείας στους ομίλους του Τσάμπιονς Λιγκ και τα επόμενα χρόνια, ειδικά αν ο Ολυμπιακός πάρει την πρόκριση για τους 16 του Τσάμπιονς Λιγκ που προσφέρει ειδικό μπόνους βαθμών στην Ελλάδα!\nΠέρα απ'αυτό, σε απόσταση βολής έχουμε πλέον την 11η θέση και την Τουρκία!\nΗ ΜΑΧΗ ΓΙΑ ΤΗ 12η ΘΕΣΗ ΜΕ ΑΡΙΘΜΟΥΣ\nΤην πίστη ότι στο κατάμεστο Καραϊσκάκη ο Ολυμπιακός, κόντρα στην Άντερλεχτ, θα πανηγυρίσει την πρόκριση στους «16» του Τσάμπιονς Λιγκ εξέφρασε ο Κώστας Καραπαπάς μιλώντας στον "NovaΣΠΟΡ FΜ 94,6".\nΟ υπεύθυνος επικοινωνίας της ερυθρόλευκης ΠΑΕ παραδέχθηκε πως υπάρχει μια πικρή γεύση από το χθεσινό παιχνίδι με την Παρί Σεν Ζερμέν λόγω και του τραυματισμού του Κώστα Μήτρογλου, ο οποίος θα απουσιάζει από την αναμέτρηση της 6ης αγωνιστικής της φάσης των ομίλων.\nΩστόσο επεσήμανε ότι, παρόλο που η απουσία του διεθνούς επιθετικού είναι μεγάλη, υπάρχουν οι παίκτες στο ρόστερ του Ολυμπιακού για να καλυφθεί αυτή.\n«Παίζουμε στο γήπεδό μας και εκεί οι ισορροπίες αλλάζουν», πρόσθεσε αναφερόμενος στην υποστήριξη που θα υπάρχει από τους οπαδούς του Θρύλου.\nΣτις δηλώσεις του ο Κώστας Καραπαπάς επιβεβαίωσε τα δημοσιεύματα περί προσπάθειας βεβήλωσης του μνημείου της «ΘΥΡΑ 7» και ζημιών στον περιβάλλοντα χώρο του γηπέδου «Γ. Καραϊσκάκης» και μάλιστα, ενημέρωσε ότι τα άτομα αυτά έχουν συλληφθεί από τις αστυνομικές Αρχές.\nΑναλυτικά οι δηλώσεις του υπεύθυνου επικοινωνίας της ΠΑΕ Ολυμπιακός, Κώστα Καραπαπά :\n-για τον τραυματισμό του Μήτρογλου:\n«Το σίγουρο και το μόνο που μπορούμε να πούμε, δεν είναι και ευχάριστο, είναι ότι ο Κώστας δεν θα είναι μαζί μας στο παιχνίδι με την Άντερλεχτ.\nΑπό εκεί και πέρα, ελπίζουμε να είναι το συντομότερο δυνατόν κοντά μας. Αυτός είναι ο λόγος για τον οποίο οι ομάδες χτίζουν μεγάλα ρόστερ, για να έχουν λύσεις, αλλά καταλαβαίνετε πως όταν μιλάμε για τον Κώστα, μιλάμε για μία απώλεια επώδυνη.\nΑλλά νομίζω ότι έχουμε και το ρόστερ και την ποιότητα να καλύψουμε το κενό του Κώστα και μιλάμε για ένα παιχνίδι που παίζουμε στο γήπεδό μας. Ξέρετε ότι εκεί αλλάζουν οι ισορροπίες, δεν είναι το ίδιο»\n-για το ματς με την Άντερλεχτ:\n«Ο Ολυμπιακός είναι αντικειμενικά ανώτερη ομάδα από την Άντερλεχτ. Βέβαια, για τις ομάδες που παίζουν χωρίς άγχος ξέρετε τι λένε και δεν νομίζω ότι είναι κλισέ αυτό. Βέβαια οι παίκτες της Άντερλεχτ είναι αρκετοί πιτσιρικάδες, λογικό είναι η ψυχολογία τους παίρνει από κάτω πολλές φορές. Είδαμε στο δεύτερο ημίχρονο με τον Ολυμπιακό, ενώ στο πρώτο ήταν πάρα πολύ καλοί, με το που έφαγαν μετά το πρώτο γκολ, άλλαξε τελείως».\n-για την εμφάνιση του Ολυμπιακού στο Παρίσι:\n«Είδαμε τον χαρακτήρα του Ολυμπιακού. Δέχθηκε γκολ νωρίς, από μία ομάδα, θα μου επιτρέψετε να πω ότι στα δικά μου μάτια είναι υπερομάδα. Μία ομάδα η οποία έχει την πολυτέλεια να έχει εκτός 18άδας τον Παστόρε, μεταγραφή 40 εκατομμυρίων και στον πάγκο τον Λούκας, τον Λαβέτσι να βγαίνει αλλαγή, ή τον Μενέζ να μην παίζει καθόλου… Μιλάμε για υπερομάδα. Μπορεί να μην έχει το όνομα και την αίγλη της Μίλαν και της Ρεάλ, αλλά είναι μία σπουδαία ομάδα.\nΑυτό το καταλάβαμε καλά όσοι βρεθήκαμε στο Παρίσι. Η ομάδα αυτή έχει χτιστεί για να κατακτήσει το τρόπαιο. Δεν έχει χτιστεί για να παίζει και να χαίρεται ο Άραβας ιδιοκτήτης της. Κινείται με όρους ιδιαίτερα ανταγωνιστικούς, με βάση τα μεγαθήρια του ποδοσφαίρου. Και σε πορτοφόλι. Και σε ικανότητες. Και σε στελέχη.\nΖήσαμε από κοντά την Παρί ως μία πολύ πολύ μεγάλη ευρωπαϊκή ομάδα σε όλα τα επίπεδα και μας ευχαρίστησε πάρα πολύ ότι και εκείνοι μας αντιμετώπισαν το ίδιο. Αυτό για οποιονδήποτε Ολυμπιακό είναι μία μεγάλη ευχαρίστηση. Ο τρόπος δηλαδή που έχουν αλλάξει τα πράγματα για τον Ολυμπιακό στο εξωτερικό. Το πώς μας κοιτάζουν και το πώς μας αντιμετωπίζουν. Σαν ομάδα και σαν μέγεθος.\nΔεν στέκεται στην πρόκριση, στο πόσους βαθμούς έχει και αν της χρειάζονται άλλοι. Είναι μία ομάδα που παίζει όλα τα παιχνίδια στο κόκκινο. Είδατε πως πανηγύριζαν στο τέλος το γκολ του Καβάνι. Σαν να κατέκτησαν το Champions League. Το έκαναν γιατί είχαν απέναντί τους μία ομάδα που τους κοίταξε στα μάτια και τους έβγαλε έναν εγωισμό.\nΈτσι βγήκε και ο δικός μας εγωισμός όταν δεχθήκαμε το γκολ. Νομίζω ότι και μόνο που είμαστε δυσαρεστημένοι που χάσαμε 2-1 από αυτή την ομάδα λέει πολλά για τον φετινό Ολυμπιακό. Και νομίζω ότι αυτή τη φορά όταν φτάσουμε στο ταμείο, θα πληρωθούμε. Θα πληρωθούμε για τους κόπους μας».\n-για την απόπειρα βανδαλισμού στο μνημείο της «Θύρας 7»;\n«Έχει υπάρξει πράγματι, επειδή έχουν ξεφύγει πλέον από κάθε όριο ορισμένοι άνθρωποι, γύρω στις 4 τη νύχτα, 3-4 άνθρωποι πήγαν και έσπασαν ορισμένα πράγματα στο Καραϊσκάκη και εν συνεχεία έκαναν και ό,τι χειρότερο. Δηλαδή πήγαν στο μνημείο της Θύρας 7 και έσκισαν σημαίες, προσπάθησαν να σπάσουν εκεί το μάρμαρο με τα ονόματα των θυμάτων.\nΝομίζω πως όποια ομάδα και αν υποστηρίζει κανείς, κάτι τέτοιο προκαλεί μία πικρία και μία ενόχληση. Δεν είναι στο πλαίσιο του φυσιολογικού, ούτε καν του οπαδικού, κάτι τέτοιο. Πάει σε άλλα επίπεδα. Επειδή το Καραϊσκάκη δεν είναι χώρος αφρούρητος, που ο καθένας κάνει ότι νομίζει, οι κύριοι αυτοί έχουν ήδη συλληφθεί».\n-για τη δυσαρέσκεια που υπάρχει με τη Δημόσια Τηλεόραση:\n«Πρώτα από όλα αυτά είναι αστεϊσμοί, για τα οφσάιντ ή μη οφσάιντ. Είναι γνωστό ότι υπάρχουν συγκεκριμένα Μέσα τα οποία στέκονται απέναντι στον Ολυμπιακό. Και μιλάω για τα κανάλια που λασπώνουν διαρκώς, για τις φυλλάδες που πανηγυρίζουν το γκολ του Καβάνι, όταν κουνάνε σεντόνι για τον Κολοβέτσιο.\nΤο εκφράσαμε επίσημα και στο πρώτο παιχνίδι με την Άντερλεχτ όταν ο Ολυμπιακός έκανε μία σπουδαία νίκη εκτός έδρας στο Champions League και κόντεψαν να πειστούν οι τηλεθεατές ότι είμαστε μία πάρα πολύ κακή ομάδα. Το κάναμε και με την Μπενφίκα και το ίδιο κάναμε και εχθές. Η απόφαση η δική μας είναι και αυτό δεν θα αλλάξει ποτέ, να απαντάμε σε οτιδήποτε τέτοιο μας ενοχλεί.\nΔεν θέλουμε να αφήνουμε να δημιουργούνται εντυπώσεις. Ειδικά όταν μιλάμε για τη Δημόσια Τηλεόραση, που απευθύνεται σε όλο τον κόσμο. Που θέλουμε όλοι οι φίλαθλοι να στέκεται στη μέση των πραγμάτων. Δεν είναι όπως άλλα κανάλια που κάνουν άλλες δουλειές. Είναι άλλο πράγμα αυτό. Δεν πρόκειται να αφήνουμε τίποτα να πέφτει κάτω, ειδικά αν γίνεται συστηματικά και μας ενοχλεί. Είτε είναι κανάλι, είτε είναι εφημερίδα.\nΔεν έχει καμία σχέση το οφσάιντ. Να τονιστεί ότι ο Ολυμπιακός είναι δυσαρεστημένος συνολικά και στα τρία παιχνίδια, στη σειρά και των τριών μεταδόσεων αυτών, για τον τρόπο με τον οποίο αντιμετωπίζεται η ομάδα μας. Στέκονται στη συγκεκριμένη φάση, αυτοί που το κάνουν αυτό, με συγκεκριμένο τρόπο».\nΑκούστε τις δηλώσεις του Κώστα Καραπαπά παρακάτω:\nΑπόπειρα βανδαλισμού πραγματοποιήθηκε τα ξημερώματα της Πέμπτης στο «Γ. Καραϊσκάκης» και στο ιερό μνημείο των θυμάτων της ΘΥΡΑ 7!\nΓύρω στις 04:00 τα ξημερώματα, τρία άτομα που έφτασαν στο Καραϊσκάκη με αυτοκίνητο μάρκας Smart και χρησιμοποιώντας "κάβουρα" (σιδερένιο εργαλείο που χρησιμοποιούν οι υδραυλικοί) έκαναν ζημιές σε διαφημιστικές πινακίδες και χώρους του γηπέδου.\nΤο χειρότερο όμως είναι ότι τα συγκεκριμένα άτομα προκάλεσαν ζημιές στο ιερό μνημείο των θυμάτων της ΘΥΡΑ 7 που βρίσκεται στον περιβάλλοντα χώρο του Καραϊσκάκη προσβάλοντας τη μνήμη των νεκρών αδελφών μας!\nΑυτό αποδείχθηκε από τις φωτογραφίες που τραβήχτηκαν από τις κάμερες ασφαλείας του γηπέδου.\nΟι... κύριοι αυτοί (κάτοικοι Νέας Ιωνίας και Νέας Φιλαδέλφειας όπωςς δήλώσαν) νόμιζαν ότι θα κάνουν ότι ήθελαν χωρίς να γίνουν αντιληπτοί. Εντοπίστηκαν όμως από την ασφάλεια του γηπέδου «Γ. Καραϊσκάκης».\nΜετά από λίγη ώρα συνελήφθησαν και ήδη οδηγήθηκαν στη Δικαιοσύνη η οποία αναμένεται και οφείλει να τους τιμωρήσει παραδειγματικά, τόσο για τη δολιοφθορά που προκάλεσαν, όσο και κυρίως για τη βεβήλωση του ιερού μνημείου των θυμάτων της ΘΥΡΑ 7!\nΕπίσης σημαντικό είναι να γίνει γνωστό ΠΟΙΟΣ ή ΠΟΙΟΙ τους έβαλαν να κάνουν αυτή την απαράδεκτη πράξη! Γιατί ο ηθικός αυτουργός ή οι ηθικοί αυτουργοί αυτής της ενέργειας πρέπει επίσης να λογοδοτήσουν και να τιμωρηθούν με ακόμα πιο παραδειγματικό τρόπο...\nΕνημέρωση της ΠΑΕ Ολυμπιακός προς τους φιλάθλους-ΑΜΕΑ της ομάδας μας, για το επικείμενο ματς με τον Εργοτέλη.\nΓια την 13η Αγωνιστική Πρωταθλήματος Super League ΟΠΑΠ μεταξύ των ομάδων ΟΛΥΜΠΙΑΚΟΣ – ΕΡΓΟΤΕΛΗΣ που θα διεξαχθεί στο Στάδιο "Γ. ΚΑΡΑΪΣΚΑΚΗΣ" την Κυριακή 1/12/2013 και ώρα 19:30, τα Άτομα Με Ειδικές Ανάγκες θα μπορούν να επικοινωνούν στον αποκλειστικό για αυτά τηλεφωνικό αριθμό 210-4800909, ο οποίος θα λειτουργεί την Παρασκευή 29/11/2013 έως την κάλυψη των θέσεων, και ώρες 11:00 - 15:00 και να δηλώνουν την κράτηση θέσης τους.\nΤα εισιτήρια για το παιχνίδι της 10ης Δεκεμβρίου κόντρα στην Άντερλεχτ κυκλοφορούν το Σάββατο και αναμένεται να γίνουν ανάρπαστα από τον ερυθρόλευκο κόσμο αφού η αναμέτρηση πήρε χαρακτήρα... τελικού και αναμένεται νέο Sold Out στο Καραϊσκάκη!\nΕνημέρωση της ΠΑΕ Ολυμπιακός προς τους φιλάθλους της ομάδας μας, ενόψει του μεγάλου αγώνα της έκτης αγωνιστικής του UEFA Champions League.\nH ΠΑΕ Ολυμπιακός, για τον αγώνα της 6ης Αγωνιστικής του Champions League απέναντι στην Anderlecht που θα διεξαχθεί στο στάδιο "Γ. Καραϊσκάκης" την Τρίτη 10/12/13 και ώρα 21:45, ενημερώνει τους φίλους της ομάδας για τα εξής:\nΕισιτήρια του αγώνα θα διατίθενται από τα εκδοτήρια του σταδίου "Γ. ΚΑΡΑΪΣΚΑΚΗΣ", που βρίσκονται έξω από τις Θύρες 17 & 25, καθημερινά από το Σάββατο 30/11/13 από τις 10:00 – 16.00 ή έως την εξάντλησή τους.\nΤη βεβαιότητά του ότι ο Ολυμπιακός θα πάρει την πρόκριση στην επόμενη φάση του Τσάμπιονς Λιγκ εξέφρασε ο Νταβίντ Φουστέρ με δηλώσεις του μετά το τέλος της αναμέτρησης με την Παρί Σεν Ζερμέν.\n«Μας μένει μια πικρή γεύση στο στόμα γιατί θα μπορούσαμε τουλάχιστον να έχουμε πάρει ένα βαθμό σε ένα γήπεδο τόσο δύσκολο όπως αυτό της Παρί Σεν Ζερμέν. Πρέπει να μας μείνει ότι είμαστε ζωντανοί ακόμα στην διοργάνωση, εξαρτόμαστε από τον εαυτό μας», τόνισε –αρχικά- ο Ισπανός μέσος και συνέχισε:\n« Ακόμα και αν φέρναμε ισοπαλία πρέπει να κερδίσουμε την Άντερλεχτ. Πρέπει να σκεφτούμε ότι μας μένει ένα παιχνίδι ακόμα. Παίζουμε στην έδρα μας και πρέπει να τα δώσουμε όλα για να περάσουμε στην επόμενη φάση».\nΟ Φουστέρ σχολίασε αναφερόμενος στο παιχνίδι με την Άντερλεχτ στο Καραϊσκάκη…\n«Θα παλέψουμε μέχρι το τέλος και έχουμε το τελευταίο παιχνίδι αυτής της φάσης στην έδρα μας και είναι σαν τελικός για εμάς. Θα τα δώσουμε όλα και είμαι σίγουρος ότι θα περάσουμε στην επόμενη φάση».\nΤέλος, ευχαρίστησε τους οπαδούς της ομάδας οι οποίοι για άλλη μια φορά στάθηκαν δίπλα στους ποδοσφαιριστές…\n«Μια μέρα ακόμα ο κόσμος ήταν μαζί μας. Τους ευχαριστούμε για την υποστήριξη τους ακόμα μια φορά, δεν μένει παρά να τους πούμε ένα μεγάλο ευχαριστώ για την χωρίς όρους υποστήριξη και ήταν κρίμα που δεν μπορέσαμε να τους κάνουμε να δουν μια νίκη σήμερα (χθες)», κατέληξε.


ΓΥΜΝΑΣΙΟ ΚΟΡΗΣΟΥ » Blog Archive » Εντίτα Μόρρις, «Τα λουλούδια της Χιροσίμα» Κείμενα Νεοελληνικής Λογοτεχνίας Β΄Γυμνασίου σελ. 223\nΕντίτα Μόρρις, «Τα λουλούδια της Χιροσίμα» Κείμενα Νεοελληνικής Λογοτεχνίας Β΄Γυμνασίου σελ. 223\nΒ΄Γυμνασίου σελ. 223\nΉ Έντίτα Μόρρις γεννήθηκε στη Σουηδία. Είναι παντρεμένη με τον Αμερικανό συγγραφέα και ανθρωπιστή ‘Ιρα Μόρρις. ‘Έχει ταξιδέψει πολύ, σ’ όλες τις ηπείρους. Το βιβλίο πού την έκανε διάσημη,\n«Τα λουλούδια της Χιροσίμα», έχει μεταφραστεί σε είκοσι γλώσσες.\nΗ ανάλυση του μαθήματος από την Αλεξάνδρα Γερακίνη παρακάτω:\nΧιροσίμα from Terra Computerata\nΣτη σελίδα www.netschoolbook.gr θα βρείτε πλούσιο υλικό για τη Χιροσίμα.\nΕπιλογή βίντεο από τη Γεωργία Βόλτση\nΤο παρακάτω βίντεο απόσπασμα από την ταινία της Μαργκερίτ Ντυράς «Χιροσίμα, αγάπη μου»\nRead more: OMD – Enola Gay Lyrics | MetroLyrics\nΔημοσιεύτηκε\tστις 13 Δεκεμβρίου 2012 στις 19:46\tκαι βρίσκεται κάτω από Κείμενα Νεοελληνικής Λογοτεχνίας Β' Γυμνασίου. Μπορείς να παρακολουθείς τα σχόλια για το άρθρο χρησιμοποιώντας RSS 2.0 feed. Μπορείς να πας στο τέλος και να αφήσεις σχόλιο. Το Pinging προσωρινά δεν επιτρέπεται.


Ο Τσακαλώτος... στηρίζει (λεκτικά) τον Στουρνάρα - Newpost.gr\nΤα 40αρια επέστρεψαν και έφεραν μαζί τους σκόνη του Newsroom Δημοσίευση 3 Δεκεμβρίου 2013, 23:47 / Ανανεώθηκε 4 Δεκεμβρίου 2013, 15:39 Ο Τσακαλώτος... στηρίζει (λεκτικά) τον Στουρνάρα\nΟ Τσακαλώτος καταγγέλλει συστηματική διαστρέβλωση...\nΈναν... ανέλπιστο σύμμαχο -έστω και σε λεκτικό επίπεδο- βρήκε στο πρόσωπο του βουλευτή του ΣΥΡΙΖΑ Ευκλείδη Τσακαλώτου ο υπουργός Οικονομικών Γιάννης Στουρνάρας,για τη δήλωσή του ότι η χώρα δεν υπερφορολογείται.\nΕιδικότερα, κατά την τοποθέτησή του στην Βουλή για τον προϋπολογισμό, ο κ. Τσακαλώτος, σε μία αποστροφή του λόγου του, ούτε λίγο ούτε πολύ συμφώνησε με... τον κ. Στουρνάρα στο θέμα της υπερφορολόγησης.\n«Στη συζήτηση μεταξύ της κ. Μπακογιάννη και του κ. Στουρνάρα για το εάν υπάρχει υπερφορολόγηση ή όχι, η απάντηση εξαρτάται διότι ο μέσος όρος –έχει δίκιο ο κ. Στουρνάρας- δεν είναι πολύ μεγάλος», είπε χαρακτηριστικά.\nΦυσικά, όμως ο κ. Τσακαλώτος διευκρίνισε αμέσως παρακάτω την τοποθέτησή του, λέγοντας ότι τα στατιστικά στοιχεία κρύβουν πολλές φορές την πραγματικότητα:\n«Ξέρουμε, όμως, από τη στατιστική και απ’ όλα τα άλλα, ότι ο μέσος όρος κρύβει πολλά πράγματα όταν υπάρχουν άκρα. Άρα, πρέπει να πας στο μέσο κι άμα πας στους εκατό Έλληνες και πάρεις τον πεντηκοστό, δηλαδή το μέσο Έλληνα, είναι πολύ μεγάλη η φορολόγηση».


Slainte Scotland (Γλασκόβη, Σκωτία) - Κριτικές - TripAdvisor\nSlainte Scotland: Εστιατόρια στην περιοχή\nΔραστηριότητες κοντά σε: Slainte Scotland\nSlainte Scotland, Γλασκόβη - Κριτικές\nΝο 5 από 30 Φαγητό και ποτό - Γλασκόβη\nΠεριηγήσεις, Φαγητό και ποτό, Περιηγήσεις με θέμα ταινίες και τηλεόραση, Ιδιωτικές περιηγήσεις, Περιηγήσεις σε αποστακτήρια, Πολιτισμικές περιηγήσεις, Περιηγήσεις ιστορίας και πολιτισμικής κληρονομιάς Περισσότερα\nΜια μέρα περιήγηση της Σκωτίας σε πολλά κάστρα και χωριά. Με τον τρόπο που περνάμε όμορφα. τοπίο. Πολύ παλιά κτίρια περισσότερο από. 500 ετών. Ο οδηγός γνώριζε πολύ καλά την ιστορία όλων των χώρων που βλέπουμε. Ένας πολύ καλός τρόπος για να δείτε κάποια από...τη Σκωτία σε σύντομο χρονικό διάστημα. Μπορώ να συστήσω αυτό το ταξίδι.Περισσότερα\nΜόλις επέστρεψα από τη μονοήμερη περιήγηση με αυτούς τους τύπους. Απόλυτη έκρηξη από την αρχή μέχρι το τέλος, βλέποντας τα περισσότερα από τα σημαντικότερα αξιοθέατα της Outlander. Ακόμη και ο φίλος μου που δεν είναι πραγματικά οπαδός της σειράς απολαμβάνει την ημέρα majorly λόγω του...οδηγού μας Barrie. Μας διασκεύασε με αστείες ιστορίες και αστεία και η γνώση του για την ιστορία των τόπων που επισκεφθήκαμε ήταν πολύ εντυπωσιακή. Η συνάντηση δοκιμής «impromptu» για το ουίσκυ έξω από το αποστακτήριο ήταν εξαιρετικά δροσερή, όπου ήταν καλύτερα να πίνετε ουίσκι παρά έξω από το αποστακτήριο όπου κατασκευάστηκε. Μεγάλη ευχαριστία και στον οδηγό Sergio, οι οποίοι οδήγησαν τις ικανότητες οδήγησης. Η τελευταία μας μέρα στη Σκωτία ήταν φοβερή. ΕΥΧΑΡΙΣΤΟΥΝ ΤΟΝ ΧΟΥΣ ΧΠερισσότερα\nΑυτή ήταν η δεύτερη ιδιωτική μας περιοδεία Outlander με την Slainte Scotland και είχαμε ακόμα μια φανταστική στιγμή. Η Catriona ήταν φιλική, γεμάτη από εξαιρετικές πληροφορίες και πραγματικά μας άρεσε να κουβεντιάζουμε όλα τα Outlander (και οι γάτες!). Οι τοποθεσίες ήταν απίστευτες και παρά μια...μεταγενέστερη εκκίνηση λόγω της κυκλοφορίας καταφέραμε ακόμα να χωρέσουμε όλα τα πράγματα που θέλαμε να δούμε μέσα στην ημέρα. Δεν θα έχει καμία επιφύλαξη που να συνιστά στους ανθρώπους που ενδιαφέρονται για Outlander ή αλλιώς. Λαμπρός!Περισσότερα\nΗ εκδρομή Stirling, Loch Lomond & Trossachs & Whiskey ήταν εξαιρετική. Συναντηθήκαμε στο σημείο συγκέντρωσης και φύγαμε αμέσως. Ο Helmut ήταν και οδηγός και οδηγός μας. Είδαμε όμορφες απόψεις για την ύπαιθρο της Σκωτίας με επιπλέον γεγονότα και εισροές που θα χάνατε εάν οδηγείτε μόνοι...σας. Η πρόσθετη γνώση που προσέφερε ο Helmut στο Κάστρο Stirling ήταν πολύ δροσερή. Πρόσθεσε μερικά πρέπει - δείτε τις απόψεις και τα πράγματα που η ξεναγήσεις απουσιάζει. Αυτή η επιπλέον γνώση ήταν επίσης πολύ χρήσιμη στο αποστακτήριο. Τον γνώριζαν καλά και μας έδωσαν μια πρόσθετη ειδική γευσιγνωσία. Σίγουρα θα επανεξετάσω την Slainte Scotland στην επόμενη επίσκεψή μου.Περισσότερα\nΕίχα μια φανταστική μέρα με την Catriona σε μια ιδιωτική περιήγηση στη Γέφυρα Stirling, το Μνημείο Wallace, το Cambuskenneth Abbey και το Bannockburn. Καλύτερη ημέρα του ταξιδιού μου! Στη συνέχεια πήγε σε μια ομαδική περιοδεία, η οποία ήταν επίσης φανταστική με το Slainte Tours. Έχουν...λάβει πολλές εκδρομές με διαφορετικές ομάδες τα τελευταία 3 χρόνια και το Slainte Tours είναι μακράν το καλύτερο για να δείτε την όμορφη Σκωτία!Περισσότερα\nOutlander Περιήγηση 1 ημέρας\nΗ Καταρίνα ήταν φανταστική! Η περιοδεία ήταν εκπληκτική, ακόμα και στη βροχή! Σίγουρα θα προσπαθήσω να κάνω μία από τις περιηγήσεις πολλαπλών ημερών τους στο μέλλον.\nΕίχαμε μια καταπληκτική στιγμή με την Catriona. Συμμετείχε σε όλους (η περιοδεία μας ήταν από 3 διαφορετικές χώρες) και μας έφερε μαζί σαν ομάδα, τόσο με την προσωπικότητά της όσο και με τις γλωσσικές γνώσεις της. Ήταν διασκεδαστικό και ενημερωτικό. Πολύ καλά ενημερωμένοι σε μια...μεγάλη ποικιλία θεμάτων, ειδικά στη Σκωτία! Είναι ένας σπουδαίος οδηγός και ένας τόσο καλός οδηγός. Ακόμα κι αν δεν είχατε ποτέ δει ή διαβάσει ξένους, οι πληροφορίες και οι απόψεις των κάστρων από μόνα τους θα ήταν διασκέδαση. Συνιστώ ανεπιφύλακτα οποιαδήποτε περιοδεία με την Catriona και / ή την Slainte Tours!Περισσότερα\nΕίχα μια φανταστική μέρα! Η Catriona ήταν ένας αστεία και ενημερωμένος οδηγός καθ 'όλη τη διάρκεια της ημέρας! Συσκευάστε ένα σνακ ή δύο καθώς σταματάτε σε λίγες θέσεις όπου μπορείτε να αγοράσετε φαγητό. Συνολικά μεγάλη εμπειρία - οι στάσεις 'Outlander' είναι γραφικές και αναγνωρίσιμες!\n1 Ημέρα Outlander Tour\nΟ εαυτός μου, ο καλύτερος φίλος μου, η μητέρα μου, και ο ξάδερφος μου έκαναν όλη την περιήγηση μιας ημέρας. Είχαμε μια καταπληκτική στιγμή με την Catriona και τον Sergio! Πήραμε να δούμε πολλά μέρη που πραγματοποιήθηκαν τα γυρίσματα και διερεύνησαν μερικά από τα κάστρα....Ο ξάδερφος μου δεν είχε διαβάσει τα βιβλία ή είδε την παράσταση και είχε ακόμα υπέροχο χρόνο. Δεν μπορούμε να θυμηθούμε το όνομα του τόπου που σταματήσαμε για μεσημεριανό γεύμα, αλλά το φαγητό ήταν υπέροχο. Αν είστε επιλεγμένοι από το Εδιμβούργο, θα πρέπει να κάνετε μια σύντομη διαδρομή με το τρένο για την τοποθεσία pick up. Μόνο για μια βόλτα τρένου 10-15 λεπτών, αλλά μόνο για να γνωρίζετε.Περισσότερα\n3η μέρα Outlander Tour\nΈχω περάσει 3 ημέρες με το Slainte και τους συνιστώ ανεπιφύλακτα για οποιεσδήποτε από τις περιηγήσεις τους. Είχα την ευκαιρία να περνούν το χρόνο τους τόσο με την Catriona Stevenson όσο και με τον James Kennedy, και οι δύο εξαιρετικά ενημερωμένοι για την ιστορία της...Σκωτίας και όλα τα πράγματα Outlander. Αμφότεροι ήταν ακόμη έξτρα στην εκπομπή. Είναι πολύ επαγγελματίες και έφυγαν από το δρόμο τους για να εξασφαλίσουν ότι είχα τον μαγικότερο χρόνο. Επισήμανση του ταξιδιού μου! Σας ευχαριστώ τόσο πολύ.Περισσότερα\nΛάβετε γρήγορα απαντήσεις από το προσωπικό του Slainte Scotland και από προηγούμενους επισκέπτες.\nΜυστηριώδεις τοποθεσίες, Ιστορικές τοποθεσίες, Μνημεία και σημεία ενδιαφέροντος, Κτίρια αρχιτεκτονικού ενδιαφέροντος


4 ιδέες για τα πιο εναλλακτικά Χριστούγεννα της ζωής μας | Athens Voice\n21.12.2020 | 17:16\nΙδέες και tips για να περάσουμε υπέροχα με διαφορετικούς τρόπους τα φετινά ξεχωριστά Χριστούγεννα.\nΑν τα φετινά Χριστούγεννα έχουν ένα μήνυμα, αυτό είναι το «cheer up». Δεν πτοούμαστε, δεν μας τρομάζουν οι αντικειμενικές δυσκολίες που έχει αυτή η πρωτόγνωρη χρονιά και, μέσα από κάθε μας επιλογή, προσπαθούμε να κοιτάμε την καθημερινότητα με αισιοδοξία, επιδιώκοντας το κάτι καλύτερο. Πάντα με ασφάλεια ανακαλύπτουμε τις πιο διαφορετικές γιορτές που έχουμε ζήσει και δείχνουμε, πως ακόμα και έτσι θα τα καταφέρουμε!\nΓιορτάζουμε τα φετινά Χριστούγεννα με ιδέες και προτάσεις που θα μας γεμίσουν χαρά, θα μας ανανεώσουν και θα κάνουν απολαυστικές τις γιορτινές μέρες. Πάμε να δούμε πώς μπορούμε να φέρουμε στην πράξη το κάτι καλύτερο για εμάς και τα αγαπημένα πρόσωπα, όπως κάνει το myblu, το ηλεκτρονικό τσιγάρο Νέας Γενιάς, που μέσα σε ένα χρόνο από την κυκλοφορία του στην ελληνική αγορά κατέκτησε την πρώτη θέση στην κατηγορία του και στις προτιμήσεις των ενήλικων ατμιστών.\nΔημιουργούμε ένα δικό μας χριστουγεννιάτικο έθιμο\nΔεν είναι τόσο δύσκολο όσο ακούγεται. Στην πραγματικότητα αποτελεί ένα πολύ καλό τρικ ώστε να περάσουμε ουσιαστικό και ποιοτικό χρόνο με τους δικούς μας, τους οποίους εκ των πραγμάτων βλέπουμε συνέχεια στο σπίτι λόγω του περιορισμού των μετακινήσεων, αυτό όμως δεν σημαίνει ότι μοιραζόμαστε δραστηριότητες που μας φέρνουν κοντά. Συνήθως, περνάμε χρόνο δίπλα-δίπλα, αλλά μένουμε ευλαβικά βυθισμένοι στις οθόνες μας. Το να «θεσπίσουμε» ένα δικό μας έθιμο δεν απαιτεί χρήμα ή κόπο. Μπορεί να είναι κάτι απλό, όπως το να φτιάξουμε όλοι μαζί ένα advent calendar ή να ορίσουμε μια μέρα που θα φτιάξουμε Christmas tea, θα παίξουμε το αγαπημένο μας επιτραπέζιο και ο νικητής θα κερδίσει ένα ιδιαίτερο δώρο.\nΜια αντισυμβατική συνταγή για το χριστουγεννιάτικο τραπέζι\nΤη φετινή χρονιά δεν θα ζήσουμε τα οικογενειακά τραπέζια που ήταν συνώνυμα ενός μαραθωνίου εξάντλησης και συνεχών προετοιμασιών. Όσο και αν μας λείπουν οι συγγενείς και οι στενοί μας φίλοι, το φετινό ρεβεγιόν θα κινηθεί σε ρυθμούς πιο χαλαρούς δίχως άγχος και κόπωση. Αυτό όμως δίνει την ευκαιρία να πειραματιστούμε. Το εορταστικό τραπέζι μπορεί να περιλαμβάνει πιάτα που δεν θα επιχειρήσουμε να προσφέρουμε σε πολλούς καλεσμένους. Και αν δεν έχουμε την παραμικρή διάθεση να μαγειρέψουμε, τότε ας μην ξεχνάμε ότι μερικά από τα καλύτερα εστιατόρια της πόλης δουλεύουν με take away και delivery και σίγουρα μπορούν να ικανοποιήσουν τις απαιτήσεις για τις φετινές εορταστικές συγκεντρώσεις. Άλλωστε, μαζί με άλλους 8 (το πολύ) θα μπορέσουμε να γιορτάσουμε τα Χριστούγεννα και την Πρωτοχρονιά.\nΘεατρική παράσταση σε live stream\nΤο ραντεβού με τις θεατρικές παραστάσεις και τις συναυλίες έχει αναβληθεί δυστυχώς επ’ αόριστον. Κάποια στιγμή θα βρεθούμε ξανά στις αγαπημένες μας σκηνές, θα ακούσουμε ξανά τα αγαπημένα μας τραγούδια δίπλα-δίπλα με τους φίλους μας. Μέχρι να έρθει εκείνη η μέρα, υπάρχει το live stream. Ήδη οι μεγαλύτερες θεατρικές παραγωγές της χρονιάς είναι διαθέσιμες σε live stream ενώ το ίδιο ισχύει και με κάποιες κινηματογραφικές ταινίες. Φυσικά, στο εξωτερικό το live stream είναι κανόνας και έχει επεκταθεί και στις συναυλίες. Η τέχνη θα μας σώσει και ας τη βλέπουμε μέσα από smart tv ή laptop.\nΠαρέα με το myblu\nΤα φετινά Χριστούγεννα φέρνουν το myblu, το ηλεκτρονικό τσιγάρο Νέας Γενιάς, που έχει ήδη κερδίσει την προτίμηση των ενήλικων ατμιστών Ανάμεσα στις 8 διαφορετικές γεύσεις και τα 3 επίπεδα νικοτίνης, βρίσκουμε εκείνη που μας ταιριάζει. Όπως επίσης, επιλέγουμε την κομψή και μοντέρνα συσκευή μας ανάμεσα από 5 διαθέσιμα χρώματα. Εκτός όμως από την ποικιλία στις γεύσεις και το καινοτόμο design, το myblu έχει ξεχωρίσει και για την αξιοπιστία του. Κάθε συσκευή έχει υποβληθεί σε πολυάριθμους ελέγχους ασφαλείας, κατά τους οποίους εφαρμόζονται τα πιο αυστηρά ποιοτικά πρότυπα. Απολαμβάνουμε τα φετινά Χριστούγεννα και τους δίνουμε τη γεύση που τους αξίζει με το myblu. Αυτό είναι το κάτι καλύτερο.